description: Ameerika Ühendriikide presidendiks valitud Donald Trump püüdis eile õhtul eetrisse läinud teleintervjuus leevendada ameeriklaste hirme oma ametiaja suhtes.

title: Trump rahvale: te ei pea minu ametiaega kartma

maintext:
«Ärge kartke. Me toome meie riigi tagasi,» ütles ta telekanali CBS saates «60 minutit», pöördudes meeleavaldajate poole, kes on protestinud tema valimisvõidu ja kampaanialubaduste vastu.
Käsitledes ülemkohtuga seotud küsimusi, lubas Trump, et esitab kandidaadid, kes toetavad piiranguid abortidele ja kaitsevad põhiseaduslikku õigust kanda relvi.
«Kohtunikud on elupooldavad,» ütles Trump. Ta andis ka mõista, et ei kavatse tühistada samasooliste abiellumise õigust. «See on seadus. See on ülemkohtus paika pandud,» ütles Trump vastuseks küsimusele, kas ta toetab abielude võrdsust"
Ta kutsus oma poolehoidjaid lõpetama vähemuste esindajate tagakiusamist ja ahistamist.


authors:
Jürgen Tamme
Välisuudiste Toimetaja

description: Prantsusmaa ummistunud poliitiline süsteem vajab põhjalikku demokraatlikku revolutsiooni, ütles Emmanuel Macron, kes teatas eile, et kandideerib kevadistel presidendivalimistel.

title: Macron lubab demokraatlikku revolutsiooni

fasttext_language: et


authors: Ap Foto Reuters

description: Euroopa Liidu ametnikud teatasid teisipäeval kavast tõhustada kontrolli kulla ja selliste mineraalide müügi üle, millest saadud tuluga rahastatakse relvakonflikte.

title: EL tahab tõhustada kontrolli konfliktimineraalide üle


description: Viimased saatjata alaealised pandi täna Põhja-Prantsusmaal Calais' põgenikelaagris bussidesse ja viidi varjupaikadesse mujal Prantsusmaal, ütles politsei.

title: Viimased saatjata alaealised viidi Calais' põgenikelaagrist minema

maintext:
Viimased bussid lahkusid õhtupoolikul merekonteinerite juurest, kus 1616 last ja noorukit oli viimased nädal aega elanud. Džungli nime alla tuntud põgenikelaagri lammutamisega jõuti lõpule üleeile, kuid laagrisse jäi üle tuhande alaealise, kellest paljud lootsid ikka veel Suurbritanniasse pääseda.
Esimene buss viis 43 last Lõuna-Prantsusmaale Carcassonne'i, järgmine asus teele Hispaania piiri ääres asuvasse Sainte-Marie-la-Meri. Prantsuse võimude sõnul on Suurbritannia, kes on võtnud oktoobri keskpaigast alates vastu ligikaudu 300 Calais' laagri last, lubanud jätkata taotluste läbivaatamist.
Iga bussiga sõitis kaasa ka kaks Briti ametnikku, mis piirkonna julgeolekujuhi Fabienne Buccio sõnul näitab Suurbritannia kindlat otsust alaealiste eest hoolitseda.
Eelmisel nädalal veeti teistesse põgenikekeskustesse laiali üle 4000 Calais' džungli asuka, kellest suruema osa moodustavad Afganistani, Eritrea ja Sudaani migrandid.


description: Läänemere äärsed riigid peavad parandama veealuse looduse kaitset, selgus Maailma Looduse Fondi (WWF) värskest raportist.

title: Maailma Looduse Fond muretseb Läänemere pärast

maintext:
WWF annab raportis hinnangu sellele, kuidas on suutnud riigid luua Läämerel kaitsealuste piirkondade võrgustikku. Kõige paremini on seda teinud Taani. Soome on koos Saksamaaga jagatud kolmandal kohal.
Rahvusvaheliste soovituste kohaselt peaks 2020. aastaks olema üle kümne protsendi ranniku ja mere pindalast kaitse all. Soome, Rootsi ja Venemaa ei ole veel selle eesmärgini jõudnud.
Soome nõrkuseks peetakse seda, et kaitsealad ei ulatu majandustsooni, millest on kaitse alla vähem kui üks protsent.
Rahvusvahelise Looduskaitseliidu IUCNi hinnangul ei piisa isegi 10 protsendist, vaid 2030. aastaks tuleks kaitse alla võtta 30 protsenti veealusest loodusest.


description: Pakistani lõunaosas Belutšistani provintsis hukkus laupäeval ühes sufi pühamus aset leidnud plahvatuses vähemalt 52 ja sai kannatada 105 inimest, teatas provintsi siseminister.

title: Pakistanis hukkus pühamuplahvatuses vähemalt 52 inimest

maintext:
«Vähemalt 52 inimest sai surma ja 105 vigastada,» ütles Sarfraz Bugti Gwadari sadamalinnas pressikonverentsil, täpsustamata Shah Noorani pühamus vigastada saanute arvu.
Äärmusrühmitus Islamiriik (IS) kiirustas teatama, et rünnaku sooritas nende enesetapuründaja, kuid ministri sõnul ei ole veel kindel, et tegemist oli suitsiidirünnakuga.


description:
Pennsylvania osariik on praeguses valimiskampaanias üks võtmetähtsusega osariike ning viimasel nädalal on kandidaatide toetajaskonna vahe seal veelgi vähenenud. Pikka aega peeti seda Clintonit toetavaks piirkonnaks, kuid paari päeva eest tehtud Harperi küsitluse järgi toetab Pennsylvanias mõlemat kandidaati 46 protsenti, teiste küsitluste põhjal on Clintonil paari protsendipunkti suurune edumaa.

Postimees käis vaatamas Trumpi kampaaniaüritust Pennsylvania osariigis Hersheys ehk linnas, mis nimetab end maailma magusamaks paigaks ning kus toodetakse samanimelist kuulsat šokolaadi.

title: Vaimustushüüded šokolaadilinna pimeduses


description: Pentagon ootab lähiajal Venemaa kombineeritud õhu- ja raketirünnakuid Süürias, kus kasutatakse muuhulgas lennukikandjal Admiral Kuznetsov asuvaid lennukeid, mis on lende juba alustanud.

title: Pentagon: Admiral Kuznetsovi lennukid alustasid lende Süüria kohal

maintext:
USA sõjaväe allikate andmetel alustasid lennukikandjal asuvad hävitajad Su-33 ja Mig-29K juba lende Süüria kohal. Esialgu need ei ole veel rünnanud, kuid nagu märgib Pentagon, on märke, et Admiral Kuznetsovi lennukid saavad osaks märksa suuremast ühendjõust, mis paisatakse rünnakule Aleppo vastu veel sel nädalal.
USA sõjaväelased märgivad, et Vene laevastik koosseisus lennukikandja Admiral Kuznetsov, tuuma-raskeraketiristleja Pjotr Veliki, ja kaks hävitajat siirdus Küprosest kagusse Aleppo ründamise kaugusele. Samal otstarbel ristleb Vahemere idaosas tiibrakettidega Kalibr relvastatud fregatt Admiral Grigorovitš, osutasid USA sõjaväelased.
Vene kaitseministeeriumi allikas ütles ennist Interfaxile, et Admiral Kuznetsovi lennukid ja Vahemerel viibivad Vene laevad valmistuvad andma lööke Aleppo lähikonnas asuvatele sissidele.


description: Jääkarud ehk Venemaal, Jekaterinburgis tegutseva talisuplusklubi liikmed naudivad jääaugus ujumist ja võtavad pärast kuuma sauna.

title: Galerii: Jekaterinburgi "jääkarud" näitavad klassi


description: Venemaa ja Süüria avavad 4. novembril aset leidva kümnetunnise humanitaarpausi ajal Aleppost lahkuda soovivatele mässulistele kaks koridori, kust eemalduvad kõik Süüria sõjaväelased ja -tehnika, teatas Kreml täna.

title: Venemaa avab Aleppo mässulistele lahkumiseks kaks koridori

maintext:
Itaallased elasid üle põrgu, kuid halvim võib olla alles ees
Tuhanded Kesk-Itaalia elanikud, kes on viimase kolme kuu jooksul üle elanud neli tugevat maavärinat pelgavad uut katastroofi, eelistasid viimased kaks ööd veeta autodes ja telkides või lahkuda sootuks kodupaigast. Osa leidis ajutise varjupaiga ka spordisaalides või hotellides.


description: Vene president Vladimir Putin arutas eile Peruus esimesel kohtumisel Filipiinide presidendi Rodrigo Dutertega kahepoolseid suhteid.

title: Duterte Putinile: hindan teie juhiomadusi

maintext:
Putin ütles Limas Aasia ja Vaikse Ookeani Majanduskoostöö (APEC) foorumi kõrvalt peetud kohtumisel, et tänavu möödub 40 aastat diplomaatiliste suhete kehtestamisest Venemaa ja Filipiinide vahel.
«Oleme suutnud teha päris palju kahepoolsete suhete arendamisel laiapõhjalise partnerluse ja kõrge usalduse vaimus. Mul on hea meel, et mul on võimalus rääkida teiega kogu kahepoolsete suhete spektri arendamisest,» lausus Vene riigipea.
Ta õnnitles Dutertet presidendivalimiste võidu puhul 9. mail, märkides, et Venemaa tähistab sel päeval võidupüha. «Nüüd on see ka teie jaoks isiklikult võidupäev,» lausus Putin.
Duterte tänas Vene presidenti õnnitluse eest ja tunnistas, et ootas võimalust temaga kohtuda. «Mitte üksnes seetõttu, et esindate suurriiki, vaid ka teie juhiomaduste tõttu,» lausus ta.
Filipiini president märkis, et tema riik on alati tahtnud kuuluda läänemaailma. «Paraku üritavad lääneriigid praegu väikeriike rünnata ja hirmutada, mis näitab nende silmakirjalikkust. Nad alustavad sõdu, ent kardavad neis ise osaleda,» ütles Duterte.
Tema sõnul on USA halb näide, sest on alustanud sõdu Vietnamis, Koreas, Iraagis, Afganistanis. «See on destruktiivne poliitika,» sõnas Filipiini riigipea.
30. juunil ametisse astunud Duterte on seadnud kahtluse alla Filipiinide ja USA pikaajalised liitlassuhted ja asunud suhteid soojendama Hiina ja Venemaaga.


authors:
Bbc Pm
Reuters Scanpix

description: Mitmed Türgi ohvitserid, kes teenivad erinevates NATO liikmesriikides, on palunud pärast juulikuist läbikukkunud riigipöördekatset asüüli, kirjutab BBC.

title: Türgi ohvitserid otsivad NATO riikides asüüli

maintext:
NATO peasekretär Jens Stoltenbergi sõnul on mitmed välisriikidesse teenima määratud Türgi ohvitserid palunud sihtriikides poliitilist varjupaika, kuid ta ei nõustunud avalikustama asüülitaotlejate isikuid ega põhjuseid. Asjaga seotud riigid menetlevad taotlusi eraldi.
«Mõned Türgi ohvitserid, kes töötavad NATO struktuurides, on palunud asüüli riikides, kuhu nad on tööalaselt lähetatud,» ütles Stoltenberg.
Stoltenberg, kellel seisab pühapäeval ees visiit Istanbuli, sõnas, et NATO struktuurides on toimunud Türgi personali vahetumise tõttu mitmeid muudatusi. Peasekretär lisas, et ta ootab Türgilt nende positsioonide täitmist.
Pärast riigipöördekatset on Türgis ametist kõrvaldatud üle 110 000 inimese, paljud neist sõjaväelased.
Saksamaa migratsioonibüroo teatas täna, et on saanud Türgi kodanikelt oktoobri lõpu seisuga kokku 4437 poliitilise varjupaiga taotlust. Eelmisel aastal oli see arv kokku 1767.
ÜRO sõnavabaduse monitooringurühma liige David Kaye hoiatas riigipöördekatse järel Türgis valitseva kurjakuulutava õhkkonna eest.
«Ma ütleks, et järeldused on võrdlemisi sünged ja peegeldavad sügavaid arvamus- ja sõnavabaduse piiranguid, mis riigis valitsevad,» sõnas Kaye.
Türgi eitab süüdistusi ja kasutab ebaõnnestunud riigipöördekatset vastaste eemaldamiseks, väites, et kõik, kelle süüd putšikatses tõestada ei õnnestu, vabastatakse.


description: Prantsuse paremäärmusliku Rahvusrinde liider Marine Le Pen ütles usutluses Briti rahvusringhäälingule BBC, et Donald Trumpi võit USA presidendivalimistel parandas tema väljavaateid järgmisel aastal Prantsusmaal peetavatel riigipea valimistel

title: Marine Le Pen: Trumpi võit on suurendanud minu väljavaateid

maintext:
Le Peni sõnul tegi Trump varem võimatuks peetud asjast võimaliku - tegemist oli rahva võiduga eliidi üle. Ta avaldas lootust, et sama juhtub ka Prantsusmaal.
Poliitikavaatlejate hinnangul võib Marine Le Pen jõuda kevadel Prantsuse presidendivalimistel teise ringi. Tema tõenäoliseks vastaskandidaadiks on endine konservatiivist peaminister Alain Juppé.
Le Peni juhitav migratsiooni- ja Euroopa Liidu vastane Rahvusrinne sai mullu detsembris kohalikel valimistel üle 27 protsendi häältest, kuid ei tõusnud võimule üheski piirkonnas, kuna teised parteid ühinesid Rahvusrinde vastu.
Sama võib juhtuda presidendivalimistel, kui Le Pen peaks jõudma teise ringi.


authors:
Ap Pm
Kuvatõmmis Portaalist

description: USAs Renos röövis 76-aastane Tommy Ray McAdoo lihanoaga relvastatud mees panka ja läks seejärel lähedalasuvasse kasiinosse sööma, vahendab AP.

title: USAs röövis 76-aastane mees lihanoaga panka


description: Itaalia pealinna Rooma lähedal möllas eile tornaado, mille tagajärjel hukkus vähemalt kaks inimest ja üle kümne inimese sai vigastada.

title: Video: Rooma lähedal möllas tornaado, hukkus vähemalt kaks inimest

maintext:
Itaalia meedia ja weather.com teatel kaotas Roomast põhja jäävas rannikulinnas Ladispolis elu 25-aastane mees, kui tornaado tõttu kukkus ehitiselt talle karniisiosa pähe.
Lisaks nõudis eile kella 18.00 paiku kohaliku aja järgi tekkinud tornaado Bracciano järve lähedases Cesanos 74-aastase mehe elu. Meedia teatel olid endine ohvitser Fernando Fiorese, ta naine ja nende kaks last autos, millele langes puu. Mees hukkus, ta pereliikmed said vigastada.
Ladispolis hävitas tornaado mitmeid hooneid ja kohaliku haigla teatel said paljud inimesed vigastada. Majavaringute tõttu tekkis gaasitorustikes leke, mille tõttu tuli seal elanikke evakueerida.
Ladispoli linnavõimud teatasid eile, et looduskatastroofi tõttu jäävad koolid täna suletuks.
Itaaliat on tabanud järjest mitu looduskatastroofi, Kesk-Itaalias olid nii augustis kui oktoobris tugevad maavärinad, mis nõudsid sadu inimelusid ja hävitas ajaloolisi hooneid.


description: Donald Trumpi seaduslik ametist tagandamine on eelseisvate nädalate jooksul vähemalt ühe õigusteadlase sõnul täiesti võimalik, vahendab Independent.

title: Donald Trump võidakse seaduslikult ametist tagandada

maintext:
Õigusteadlase Christopher Petersoni sõnul on piisavalt tõendeid, et mõista Trump süüdi kuritegudes, mis keelaks tal presidendiks saamise.
Peterson kirjutas oma analüüsi septembris, enne, kui Trump presidendiks valiti. Kuid argumendid ei ole kehtivust kaotanud.
Analüüs keskendub peamiselt Trumpi ülikooliga seonduvale, mis suleti 2010. aastal. Asutusega on seotud mitu kohtuasja, mis on piisavad argumendid, et Trump ametist kõrvaldada. Äsjane president astub tulevatel nädalatel ka ühe kohtuasjaga seoses tunnistajapinki.
«Ühendriikides ei ole firmadel seaduslik reklaamida oma teenuseid valelubadustega,» selgitas Peterson. «Tõestusmaterjal näitab, et Trumpi ülikool kasutas petturlikku skeemi veenmaks tuhandeid inimesi investeerima õpiprogrammi, mida võib nimetada pettuseks. Petturlus ja väljapressimine on tõsised kuriteod, mis toovad kaasa ametist tagandamise.»
Tegelikult nõuaks Donald Trumpi ametist tagandamine hulga erinevate protsesside rakendamist. Kuna menetlus peab algama Esindajatekojast, on selleks tarvis kõigepealt avaliku arvamuse ja seadusandjate presidendi vastu pöördumist.
Juhul, kui Donald Trump ametist kõrvaldatakse, võtaks riigijuhtimise üle asepresident Mike Pence. Trumpi ametist tagandamiseks on juba asutud allkirju koguma.


description: Läbi aegade on riukalikud veinitootjad üritanud leida salakavalaid viise, et väheväärtuslikku jooki kalli aastakäiguveini pähe maha müüa. Prantsuse veiniparuni hiljutine vangistamine näitas, et sel praktikal on siiani järgijaid.

title: Prantsuse veiniinspektorid ajavad pettureid taga


description: Peale seda, kui neli klounikostüümis meest kahte kaheksa-aastast tüdrukut relvadega hirmutasid, sõnas Lõuna-Jüütimaa politsei, et asi on läinud liiga kaugele, vahendab The Local.

title: Taani põgenikekeskuses ähvardasid klounid lapsi relvadega

maintext:
Kaks tüdrukut viibisid Bolderslevi põgenikekeskuse mänguväljakul, kui neile lähenes neli klounikostüümides meest, kes lapsi nugade, kurikate ja mootorsaega hirmutama asusid, teatas Lõuna-Jüütimaa politsei.
Kõneisik Erik Lindholdti sõnul olid kaheksa aasta vanused tüdrukud põgenikekeskuse asukad ning olid peale intsidenti täielikus šokis.
Politseiraporti kohaselt peatasid neli meest põgenikekeskuse ees auto. Sealt väljudes tegi üks meest kõri läbilõikavat žesti ja karjusid tüdrukutele midagi, mida nad ei mõistnud.
«Toimunud on palju klounijuhtumeid, kuid see on neist kõige hullem. Praegusel juhul ületasid nad igasuguse piiri,» ütles Lindholdt TV2-le, lisades, et politsei võtab juhtumit väga tõsiselt. «See on kriminaalkuritegu, mitte mingi vemp.»
Politsei sõnul teatati juhtumist alles pärast viie tunni möödumist, seega on juhtlõngasid äärmiselt keeruline leida. Samuti ei ole ka kindel, kas relvad, millega tüdrukuid ähvardati, olid päris.
Lõuna-Jüütimaa korrakaitsjad menetlevad asja surmaähvardusena, mis tähendab süüdimõistmise korral kuni kahe aasta pikkust vangistust.


description: Pakistani lõunaosas hukkus täna varahommikul kahe rongi kokkupõrkes vähemalt 17 inimest, vigastatuid on kümneid.

title: Pakistanis hukkus kahe rongi kokkupõrkes 17 inimest

maintext:
Õnnetus juhtus India sadamalinnas Karachis, kui Multani linnast teele asunud rong rammis Jumma Gothi rongijaamas seisnud rongi.
Telepildist võis näha paindunud metallist vagunivrakkides lõksus inimesi, keda päästjad üritasid vaguneid lõhki lõigates välja saada.
«Praegu ei ole ohvrite täpne arv veel teada, kuid mõlemas rongis võib (kokku) olla kuni tuhat reisijat,» teatas India kõrge ametnik Nasir Nazeer. «Saatsime kohale päästemasinad ning lõikevarustuse, et eemaldada ümber paiskunud vagunid rööbastelt ja päästa reisivagunites lõksus olevad inimesed.»
Karachi Jinnah' haigla pressiesindaja Seemi Jamali sõnul hukkus vähemalt 17 inimest. Haiglasse toimetati ka umbes 50 vigastatut.
Rongiõnnetused on Pakistanis tavalised. Riik päris endiselt koloniaalvõimult Suurbritannialt tuhandeid kilomeetreid raudteerööpaid, mis on halvas seisus korruptsiooni, kehva halduspraktika ja investeeringute puudumise tõttu.
Septembris sai riigi keskosas asuvas Multani linnas kahe rongi kokkupõrkes surma neli ja viga üle saja inimese.


description: Pruunikasroosas pikas djellaba’s, kümme meetrit sama tooni riiet turbaniks pea ümber seotud, kõnnib ta pisut väsinud sammul üle ühe lõunamaa väikelinna väljaku poodide vahel. Heike on Saksamaalt pärit haiglaõde, 65 aastat vana, veidi närtsinud olemisega ja tulnud lõunamaa päikese alla õnne otsima.

title: Päikeselised hurmurid pakuvad õnne raha eest


description: Gruusia endine president Mihheil Saakašvili teatas täna, et otsustas lahkuda Ukraina Odessa oblasti kuberneri kohalt.

title: Odessa kubernerikohalt tagasi astunud Saakašvili kirus president Porošenkot

maintext:
Ukraina presidendil on pangakontodel 26,3 miljonit dollarit
Kümned tuhanded Ukraina ametiisikud ja parlamendisaadikud deklareerisid esimest korda oma sissetuleku ja varad avalikkusele kättesaadavas andmebaasis ning sealt selgusid ka riigipea andmed.


description: Hiina valitsus väljendas oma rahulolematust teadetega, mille järgi avas Lõuna-Korea rannavalve automaatidest tule hiina kalatraalerite pihta.

title: Lõuna-Korea rannavalve tulistas hiina kalurite pihta

maintext:
Rannavalve kinnitas, et pidas kinni kaks ebaseaduslikult Lõuna-Korea vetes kalastanud Hiina alust. Kokku oli kalatraalereid ligi 30.
Uudisagentuuri Yonhap andmeil üritasid kalurid põgeneda, kui rannavalve tulistas nende suunas mitu korda. Rannavalvurite sõnul tehti enne ka hoiatuslasud, mida hiinlased aga ignoreerisid.
Hiina välisministeeriumi kõneisik Hua Chunying ütles pressikonverentsil, et kuigi keegi ei saanud surma ega haavata, mõistab Peking toimunu hukka. «Surmavate relvade kasutamine kaluripaatide vastu toob endaga väga tõenäoliselt kaasa ohvreid või varalist kahju,» märkis ta. «Hiina palub Lõuna-Koreal taaskord demonstreerida enesekontrolli,» lausus Chunying.
Pinged Hiina ja Lõuna-Korea vahel on tõusnud alates septembrist, mil kolm hiinlasest kalurit said surma tulekahjus, mis puhkes hetkel, kui korea rannavalve neile lähenes.


description: Ameerika Ühendriikide endine president George W. Bush ja ta naine Laura Bush andsid nüüdsel presidendivalimiste hääletusel protestihääle ega valinud mitte kedagi.

title: George W. Bush ei hääletanud kellegi poolt

maintext:
Bushide pere esindaja Freddie Ford teatas, et president ja ta abikaasa valisid «mitte keegi mainitutest», kuna neile ei sobinud vabariiklane Donald Trump ega ka demokraat Hillary Clinton, edastab Variety.
Bush teatas juba varem, et sel aastal ei vali ta kedagi, kuna «tal ei ole kedagi valida». Endise presidendi noorem vend Jeb Bush jäi vabariiklaste eelvalimistel kaotajaks.
George W. Bushi isa George H.W. Bush, kes samuti president oli, teatas meediale, et ta hääletab Hillary Clintoni poolt.
Donald Trumpi üsna räiged kampaaniasõnavõtud tekitasid paljudes Vabariikliku partei liikmetest vastumeelsust ja protesti ning osa neist teatas avalikult, et ei toeta ega vali Trumpi.
Trumpi vastasteks osutusid näiteks 2012. aasta presidendivalimiste kandidaat Mitt Romney ja kunagine välisminister Colin Powell.
Praegustel andmetel on Donald Trump võidule üsna lähedal.
George Herbert Walker Bush oli USA 41. president aastatel 1989 – 1993, tema poeg George Walker Bush oli USA 43. president, kes oli ametis kaks ametiaega aastatel 2001 – 2009.


description: Täna, 8. novembril oli väsitavalt pikaks kujunenud USA presidentikandidaatide kampaania viimane päev ja ameeriklased saavad lõpuks teha oma valiku. Hääletama minejaid tundub olevat rekordiliselt palju, sest valimisjaoskonda ees looklevad pikad järjekorrad.

title: POSTIMEES USA-s. Galerii: Valimispäeval looklevad pikad sabad


authors:
Erik Eenlo
Bns-I Välisuudiste Toimetaja

description: USA ei kavatse matkeuputamist uuesti kasutusele võtta, ütles eile senati relvateenistuste komitee esimees John McCain, lisades, et teda ei huvita sel teemal presidendiks valitud Donald Trumpi arvamus.

title: McCain: karmide ülekuulamistehnikate taaslubamine on välistatud

maintext:
McCain ütles Halifaxi julgeolekukonverentsil, et iga katse lubada uuesti karme ülekuulamistehnikaid, nagu matkeuputamine (waterboarding), leiaks kiiresti kohtus vaidlustamist.
«Mind ei huvita põrmugi, mida Ühendriikide president või keegi teine tahab teha. Me ei kasuta matkeuputamist. Me ei tee seda,» ütles McCain paneeldiskussioonis, teenides aplausi.
McCain, keda Vietnami sõja ajal vangi langenuna piinati, ütles, et karmid ülekuulamistehnikad on USA seaduste ja Genfi konventsioonidega keelatud.
Trump ütles valimiskampaania ajal, et kavatseb muuta matkeuputamist keelustavaid seadusi.
USA julgeolekuteenistused kasutasid nn tõhustatud ülekuulamistehnikaid eelmise presidendi George W. Bushi valitsuse ajal.
2008. aasta vabariiklaste presidendikandidaat McCain ütles, et matkeuputamine ei toimi ja selle kasutamine komplitseerib Ühendriikide nõudeõigust moraalsele üleolekule.
«Mida ütleb see Ameerika kohta, kui me kavatseme inimesi piinata,» küsis vabariiklane.
McCain avaldas toetust USA-d, Kanadat ja Mehhikot siduvale Põhja-Ameerika vabakaubanduslepingule (NAFTA) ja ütles, et Ühendriigid ei tohiks taganeda tänavu sõlmitud, ent veel ellu rakendamata Vaikse ookeani partnerlusleppest (TPP).
Trump oli valimiskampaania ajal kaubanduslepingute suhtes äärmiselt kriitiline, öeldes, et need on süüdi USA töökohtade liikumises madalamate tööjõukuludega riikidesse.
«Usun, et me maksaksime TPP hülgamise korral kohutavat hinda. Te näeksite Hiina majandusliku mõjuvõimu suurenemist ja ehk isegi domineerimist piirkonnas. Kõik need riigid liituksid nüüd Hiinaga kaubanduslepingutega ja meie jääksime omapäi. Ajaloolased annaksid meile karmi hinnangu,» ütles McCain.
TPP näol on tegemist ajaloo ühe suurima majandusalase partnerlusleppega. Sellega ühinenud 12 riiki moodustavad maailmamajandusest umbes 40 protsenti.


authors:
Interfax Bns
Ap Scanpix

description: NATO peasekretär Jens Stoltenberg ütles täna, et NATO ei lõpeta Ukraina toetamist.

title: Stoltenberg: NATO jätkab Ukraina toetamist


description: Prantsuse president François Hollande õnnitles täna USA presidendivalimised võitnud Donald Trumpi, kuid hoiatas, et tulemus avab ebakindluse perioodi.

title: Hollande: Trumpi võit avab ebakindluse perioodi

maintext:
«Need Ameerika valimised avavad ebakindluse perioodi. Selles kontekstis kutsun üles ühtsele Euroopale, mis suudab end kuuldavaks teha ja edendada oma poliitikat, kui selle huvidele või väärtustele väljakutse tehakse,» lisas ta. Prantsusmaa kavatseb jätkata oma rahvusvahelist rolli, lisas Prantsuse president.
Hollande kritiseeris Trumpi valimiskampaania käigus korduvalt ning ennustas võitu tema demokraadist rivaalile Hillary Clintonile.
Augustis puhkes sõnavahetus Trumpi ja ühe surnud USA sõduri moslemitest vanemate vahel. Sotsialistist president Hollande ütles tollal ajakirjanikele, et Trumpi liialdused ajavad öökima. Lisaks ütles Trump, et möödunud aastal Pariisis toimunud ja 130 inimelu nõudnud terrorirünnakuid poleks pruukinud toimuda, kui riigis oleksid lõdvemad tulirelvaseadused.
Lisaks väitis Trump, et äärmusluse tõttu tuleks Prantsusmaalt Ühendriikidesse saabuvaid inimesi tõsisemalt kontrollida.
USA valimised võitnud vabariiklaste presidendikandidaat Donald Trump astub ametisse 20. jaanuaril.


description: Jamaica kaguosas asuvas kõrtsis avas mees laupäeval tule doominomängijate pihta, surma sai kolm ja raskelt haavata üks inimene, teatasid võimuesindajad.

title: Jamaica kõrtsis lasi mees maha kolm inimest

maintext:
Tulistamine leidis aset St. Catherine´i kihelkonnas.
Politsei informatsiooni kohaselt said kohapeal surma kaks meest ja naine. Üks mees toimetati raskete vigastustega haiglasse.
Politsei ei avaldanud esialgu rünnaku motiivi ega ohvrite täpsemaid isikuandmeid.
Jamaica kõrvalises piirkonnas tapeti kevadel kaks USA misjonäri. Politseiameti teatel leiti 48-aastase Randy Hentzeli ja 53-aastase Harold Nichols peksmisjälgedega laibad St. Mary maapiirkonnast.
Jamaica sooritati 2015. aastal 1192 mõrva, mis oli 20 protsenti rohkem, kui aasta varem. Umbes 2,7 miljoni elanikuga Jamaica kuulub maailma vägivaldseimate riikide hulka.


description: Briti turisti, kes väidetavalt langes Dubais grupivägistamise ohvriks, võib oodata vanglakaristus, sest politsei esitas naisele abieluvälises vahekorras viibimise süüdistuse, vahendab The Telegraph. Lisaks peab 25-aastane briti kodanik katma oma taskust ligi 28 000 eurot kohtukulude katteks.

title: Turistist grupivägistamise ohver võib sattuda abieluvälise vahekorra tõttu Dubai vangi


description: Nordica linna raputanud maavärina rusudest päästetud kutsikas on varsti ise valmis päästjatele appi tõttama, kuna nüüdsest on ta võetud päästeteenistuse ridadesse, vahendab The Local.

title: Itaalia maavärinast päästetud kutsikast saab päästekoer

maintext:
Päästetöötajad vabastasid Norcia linnas rusude all lõksus olnud kollikutsika mitu päeva peale seda, kui koer oli kadunud olnud. Kuigi päästjad tagastasid koera omanikele, sõnas tänulik perekond, et kohalik tuletõrjeamet võib väikse neljajalgse endale jätta, et õpetada ta välja päästekoeraks.
Päästjatega koostööd teinud loomõiguslaste organisatsiooni Enpa teatel on kollile pandud nimeks Terremoto (itaalia keeles «maavärin»).
Terremoto ei ole siiski ainuke õnnelik maavärinast pääsenu, kes on alustanud uut elu päästekoerana. Ka Perugia linna politsei on kaks päästetud kutsikat oma hoole alla võtnud.


description: USA president Barack Obama pidas laupäeval demokraatia kaitseks kõne ajal, mil autoritaarsus ja populism on maailmas tõusuteel, ning kutsus kannatlikkusele järgmiseks riigipeaks valitud Donald Trumpiga.

title: Obama kaitses Peruus demokraatiat ja kutsus kannatlikkusele Trumpiga

maintext:
Obama ütles Peruu pealinnas Limas kõnes noortele ladina-ameeriklastele, et demokraatia ja areng käivad käsikäes ning autoritaarsed valitsused mädanevad seestpoolt ja kukuvad lõpuks läbi.
Ühendriikide riigipea ütles publiku küsimusele, kuidas luua maailma, kus ei tule valida rahu ja demokraatia vahel, et viimaste kümnendite arengud näitavad, et oma kriitikuid vaigistavad riigid jäävad majanduslikult maha, sest nad ei kõrvalda vigu, vaid varjavad neid.
USA president möönis, et ajal, mil kinnisvaramagnaat Trumpi USA presidendiks valimise suurimate võitjatena nähakse autoritaarset Hiinat ja Venemaad, on kahtluse alla sattunud demokraatia juhtpositsioon külma sõja järgses maailmas.
«Pärast aastakümmet, mille käigus oleme näinud üha rohkemaid riike kasutusele võtmas demokraatlikke praktikaid, näete nüüd mõnede saavutuste tagasipööramist,» ütles Obama, lisades samas, et valitsused, mis ei austa seaduste ülimuslikkust ja sõltumatut kohtuvõimu, on määratud läbi kukkuma.
«Aja jooksul need valitsused nurjuvad ja nurjuvad ka nende majandused,» lausus Ühendriikide riigipea, mööndes samas, et demokraatia võib olla frustreeriv.
Obama on ametiaja viimasel välisvisiidil Peruus, kus toimub Aasia ja Vaikse Ookeani Majanduskoostöö (APEC) foorumi tippkohtumine.
Ta seisab silmitsi küsimustelaviiniga Trumpi kohta, kelle kampaanialubadused ähvardavad pea peale pöörata USA pühendumuse NATO-le ja liitlaste kaitsmisele Aasias.
Trump on avaldanud vastuseisu ka 12 riigi poolt sõlmitud Vaikse ookeani vabakaubandusleppele (TPP).
«USA on nii suur riik, et igad valimised toovad kaasa ebakindluse,» ütles Obama. «Kõigi jaoks üle maailma on oluline mitte anda koheseid hinnanguid ja anda sellele presidendile võimalus.»
Ta ütles, et ei oota uuelt Ühendriikide valitsuselt suuri muudatusi Ladina-Ameerika suunalises poliitikas. «Kampaania tegemise viis ei võrdu alati sellega, kuidas valitsema asutakse,» lausus Obama.


authors:
Erik Eenlo
Bns-I Välisuudiste Toimetaja
Reuters Scanpix

title: ÜRO peaassamblee komisjon mõistis hukka inimõigusrikkumised Krimmis

maintext:
ÜRO peaassamblee inimõiguskomisjon mõistis teisipäeval hukka inimõigusrikkumised annekteeritud Krimmis ja nõudis Venemaalt ÜRO vaatlejate lubamist okupeeritud Ukraina territooriumile.
Inimõiguskomisjon võttis Ukraina koostatud resolutsioonikavandi, mida toetasid USA, Prantsusmaa ja Suurbritannia, vastu häältega 73 poolt ja 23 vastu, 76 liiget jäi erapooletuks.
Peaassamblee täiskogu hääletab resolutsiooni üle detsembris.
Venemaa on nimetanud resolutsiooni poliitiliselt motiveerituks. Vene välisministeeriumi ametnik Anatoli Viktorov kurtis, et ÜRO diplomaadid "raiskavad aega kasutute propagandabrošüüride arutamisele selle asemel, et pidada sisulist dialoogi inimõiguste edendamisega seotud poliitiliste küsimuste üle".
Venemaa kõrval hääletasid resolutsioonile vastu Hiina, Iraan, India, Süüria, Lõuna-Aafrika Vabariik, Kasahstan, Serbia ja Põhja-Korea. Paljud Ladina-Ameerika ja Aafrika riigid jäid erapooletuks.
Resolutsiooniga tõuseb Krimmi olukord esimest korda inimõiguskomisjoni fookusesse.
Dokumendis mõistetakse hukka rikkumised ja diskrimineerimine poolsaarel, mille Venemaa okupeeris 2014. aasta veebruari lõpus ja märtsi alguses ning annekteeris märtsi keskpaigas.
ÜRO ja suur osa rahvusvahelisest kogukonnast Krimmi Venemaaga liidendamist ei tunnusta.
Ukraina asevälisminister Serhi Kislitsja ütles, et inimõigusolukord Krimmis on halvenenud "kohtuväliste tapmiste, hirmutamise, meelevaldsete kinnipidamiste, piinamise" ja sõnavabaduse rikkumiste tõttu.
Resolutsioonikavandis kutsutakse Venemaad muutma oma otsust krimmitatarlaste esinduskogu medžlise sulgemise kohta ja lubama kultuuri- ja usuinstitutsioonidel tegevust jätkata.
Inimõigusorganisatsioonid on väljendanud muret krimmitatarlaste olukorra üle, kes on vastuseisu tõttu Venemaa võimule langenud repressioonide ohvriks.
Kavandis kutsutakse Venemaad "rakendama kõiki vajalikke meetmeid kõigi Krimmi elanike vastu sooritatud rikkumiste viivitamatuks peatamiseks" ja tegema koostööd ÜRO inimõigusbürooga, mis üritab koostada raportit olukorrast poolsaarel.
Ukrainas 2014. aastal loodud ÜRO inimõiguste vaatlusmissiooni ei ole tänaseni Krimmi lubatud.


authors:
Afp Bns
Michael Probst Ap Scanpix

description: Sel aastal on Saksamaal varjupaika taotlenud üle 4400 Türgi kodaniku, taotluste arv on järsult kasvanud pärast 15. juuli riigipöördekatset, ütles täna Saksa migratsiooniamet.

title: Türklaste asüülitaotluste arv Saksamaal on kahekordistunud

maintext:
Türgi president Recep Tayyip Erdoğani valitsuse ulatuslikud repressioonid putši järel on pingestanud Berliini-Ankara suhteid.
Migratsiooniameti teatel olid türklased esitanud oktoobri lõpuks 4437 poliitilise varjupaiga taotlust, mullu tuli neid kogu aasta jooksul 1767.
Taotluste arv on pidevalt tõusnud - juulis esitati neid 275, oktoobris aga juba 485. Migratsiooniameti sõnul ei saa seda tingimata riigipöördekatsega seostada, kuid konservatiivide parlamendiliige Stephan Mayer ütles, et eeldatavasti suureneb Saksamaalt poliitilist varjupaika paluvate türklaste arv veelgi.
Välisminister Frank-Walter Steinmeier ütles eelmisel nädalal, et Berliin soovib aidata tagakiusatud teadlastel, kultuuritöötajatel ja ajakirjanikel, kes ei saa enam Türgis töötada, Saksamaale tööle tulla.
Mayer aga ütles, et me ei saa lahendada Türgi probleeme sellega, et kutsume kõik režiimi suhtes kriitilised kodanikud siia.
«Sellist teenet ei tohiks me president Erdoğanile teha. Sest just seda ta tahab - opositsioonist vabaneda.»


authors:
Afp Bns
Foto
Xinhua Sipa Usa Scanpix

description: Nepali lääneosas hukkus täna kerglennukiõnnetuses venelasest piloot, teatas politsei.

title: Nepalis hukkus kerglennukiõnnetuses venelasest piloot


authors:
New York Times Pm
Nyt Scanpix

description: Esimesed katalaanid jõudsid Sardiiniasse 14. sajandil, mil praeguse Hispaania idarannikult toimus laienemine Vahemere suunal, kirjutab New York Times.

title: Katalaani keele viimane tugipunkt Itaalias üritab traditsioone säilitada

maintext:
Pärast ülestõusu puhkemist saare põhjaosa sadamapiirkonnas saatis kuningas Peter IV aga paljud kohalikud piirkonnast välja ja asustas Alghero linna enamjaolt vangide, prostituutide ja muude soovimatute elementidega, kellest paljud olid katalaanid.
Tänapäeval on Alghero keeleline anomaalia, olles sõna otsese mõttes viimane katalaani kants Itaalias.
Ajal, mil inimesed haaravad üha enam kindlapiirilise identiteedi järele, on katalaani keele kasutamine Algheros meeldetuletus sellest, et vahemere kultuurid on sajandeid segunenud ja teinud identiteedist muutuva nähtuse.
Kuigi Alghero suhteline isoleeritus on aidanud sealsel katalaani keeleruumil säilida, on isegi seal keel ohustatud. Ainult veerand linna 43 000 asukast räägib katalaani keelt emakeelena ning noorte seas on see arv pea olematu, samuti ei õpetata seda kooliprogrammis. 1921. aasta andmete kohaselt rääkisid piirkonnas aga pea kõik katalaani keelt.
«Võib organiseerida konverentse, avaldada raamatuid ja teha igasugu muid asju, kui ainus asi, mis keelt elus hoiab, on kõnelemine,» sõnas Alghero ainsa katalaanikeelse väljaande ajakirjanik Sara Alivesi.
«Kurb reaalsus on see, et siinsetel inimestel on muid probleeme ja nad ei väärtusta seda, kuivõrd on keel osa linna unikaalsest pärandist,» lisas Alivesi.
Tänapäeval ei varjuta katalaani keelt mitte ainult itaalia keeleruum, vaid see peab tunnustamise nimel võistlema ka teiste kohalike dialektidega, muuseas ka domineeriva sardiinia keelega.
Katalaani keelt on tänavatel harva kuulda, ehkki paljud tänavasildid on näiteks katalaanikeelsed. Ka restoranid reklaamivad mõningaid roogasid kui katalaani toitu, nende seas on ka kohalik paella.
1999. aastal võttis Itaalia vastu seaduse kaitsta riigi 12 ajaloolist vähemuskeelt, nende seas ka katalaani keelt. Kuid kohalike ametnike sõnul ei ole sellest erilist abi olnud, kuna riigi koolisüsteem on vägagi tsentraliseeritud.
«Itaalia haridussüsteemis on pikalt olnud käibel arusaam, et ei ole kasulik ja on võibolla isegi ohtlik õpetada sellist keelt riigikeele kõrval,» lausus Joan-Elies Adell, kes on Algheros asuva kohaliku katalaani valitsuse juht.
«Sellist suhtumist on keerulisem muuta kui otsest mahasurumist,» lisas ta.
Mõned koolid on nüüd aga hakanud osana riigi testprogrammist andma katalaanikeelseid tunde. Kolm ühendust annab nädalas katalaani keele tunde ka 150 täiskasvanule, kuid seda korraldavad vabatahtlikud ja nad on tegevad vaid pool aastast.
Asjatundjad näevad katalaani keele tulevikku saarel aga tumedates toonides.
«Mingil perioodil tegid nad nägu, et see läheb neile korda, kuna oli poliitiliselt korrektne öelda, et keeli tuleb kaitsta,» ütles kohalik lingvist Francesco Ballone valitsuse tegevuse kohta. «Nüüd on see aeg aga läbi.»


description: Kui Šotimaal ei õnnestu jääda Europa Liidu ühisturu osaks Ühendkuningriiki kuuluvana, võib tulla uus iseseisvusreferendum, mille järel püütakse ühendusest lahkuvatest brittidest lihtsalt maha jääda, selgitas intervjuus Postimehele šotlaste rahvusvahelise arengu ja Euroopa minister Alasdair Allan.

title: Šoti ministrer peab ELi iseseisvusest tähtsamaks

maintext:
POSTIMEES USA-s. Kaevurite kustuvate unistuste maa
Ameerika söekaevanduse südameks olevas Lääne-Virginia osariigis on palju inimesi, kes peavad söetööstuse allakäigu eest vastutavaks USA praegust riigipead Barack Obamat, sest tema kaheksa-aastase ametiaja vältel on üle kogu riigi töö kaotanud kümned tuhanded söekaevurid.


authors:
Afp Bns
Reuters Scanpix

description: Kasahstan on äärmusliku külmalaine haardes, mis on sundinud sulgema koole ja häirib lennuliiklust.


description: USA presidendivalimiste võitja Donald Trumpi soosikud välisministri kohale on endine New Yorgi linnapea Rudy Giuliani ja endine USA suursaadik ÜRO-s John Bolton, kirjutas informeeritud allikatele viidates Wall Street Journal.

title: WSJ: Trumpi soosikud välisministriks on Giuliani ja Bolton

maintext:
Varem oli Ühendriikide meedia pakkunud sellele kohale endist esindajatekoja spiikrit Newt Gingrichi ja senaator Bob Corkerit.
Wall Street Journali andmeil võib otsust Trumpi administratsiooni välisministri osas oodata mõne nädala pärast.
Varem oli allikas Trumpi meeskonnast öelnud uudisteagentuurile AFP, et reaalseid alternatiive sellel ametikohal Giulianile pole, "kui ta muidugi selle vastu võtab".
Giuliani ise märkis esmaspäeval, et tema hinnangul oleks Bolton hea valik. Küsimusele, kas keegi võiks olla veel parem, vastas ta naeratades: "Võib-olla mina, ma ei tea."
Varem oli ekslinnapea kinnitanud, et ei hakka justiitsministriks.
USA suursaadikuks ÜRO-s on Trump kaalunud Richard Grenelli, kellest saaks esimene avalikult gei kabineti tasemel välispoliitilisel ametikohal.


authors:
Ap Bns
Afp Scanpix

description: Esimene USA sõjalaev, mis pidi külastama Uus-Meremaad enam kui 30 aasta jooksul, muutis kurssi, et suunduda maavärina järel ligipääsmatuks muutunud rannikulinnast Kaikourast inimesi evakueerima.

title: USA sõjalaev osaleb maavärinas lõksu jäänute evakueerimisel


description: Mehhiko valitsus kutsus eile oma kodanikke USAs säilitama rahu ja käivitas kuuma liini vahejuhtumitest teatamiseks.

title: Mehhiko kutsus oma kodanikke USAs säilitama rahu

maintext:
Pidades silmas USA presidendiks valitud Donald Trumpi lubadust deporteerida ebaseaduslikud migrandid, kellel on kuritegelik register, avaldas Mehhiko välisministeerium 11 sammu, mida astutakse saatkonna ja 50 konsulaadi kaudu USAs, et mehhiklased saaksid vältida langemist pettuse ja tagakiusamise ohvriks.
«Kaaskodanikud, need on ebakindlad ajad. Olge rahulikud. Ärge langege provokatsioonidesse ja ärge laske end lolliks teha,» ütles välisminister Claudia Ruiz Massieu Twitteris postitatud videoläkituses.
Programmi eesmärk on anda informatsiooni võimalikest migratsioonisammudest, mis võivad aset leida alates veebruarist.
Ruiz Massieu ei nimetanud konkreetselt Trumpi, kes annab 20. jaanuaril ametivande.
Trump ütles pühapäeval eetrisse läinud intervjuus telekanali CBS saatele '60 minutit', et kuni kolm miljonit dokumentideta migranti, kellel on kuritegelik register, saadetakse riigist välja või pannakse trellide taha.
USA võimude hinnangul elab riigis 11-12 miljonit dokumentideta migranti, enamik neist Mehhiko päritolu.
Mehhiko välisministeerium ütles, et aktiveerib tasuta ööpäevaringse kuuma liini, et aidata neid, kellel on kahtlusi migratsioonimeetmete suhtes või kes tahavad teada anda vahejuhtumitest.
Ministeerium kutsub USAs elavaid mehhiklasi hoiduma konfliktsetest olukordadest ega astuma samme, mis võivad viia haldus- või kriminaalmeetmeteni.
Ruiz Massieu rõhutas, et me oleme teile lähemal kui kunagi varem, et hoida teid kursis, saata teid ja kaitsta teid.
«Te ei ole üksi, meie oleme teiega,» lisas ta.
President Enrique Pena Nieto kavatseb kohtuda Trumpiga veel enne tema ametisseastumist jaanuaris.


description: USA Föderaalne Juurdlusbüroo (FBI) pole muutnud oma juulikuus esitatud seisukohta, et demokraatide presidendikandidaadi Hillary Clintoni elektronkirjadega seotud skandaalis puudub alus eksvälisministrile süüdistuse esitamiseks, kinnitas pühapäeval FBI juhataja James Comey.

title: FBI pole muutnud oma seisukohta Clintoni elektronkirjade asjus

maintext:
Comey märkis, et uute avastatud kirjade osas teeb FBI uurimisrühm ööpäevaringset pingelist tööd, kuid varasemat hinnangut pole olnud põhjust muuta.
FBI teavitas möödunud nädalavahetusel USA seadusandjaid, et on avanud uue juurdluse seoses Clintoni elektronkirjavahetusega. Menetlus puudutas elektronkirju, mis leiti Clintoni lähedase abi Huma Abedini mehe ja endise kongresmeni Anthony Weineri arvutist. Osa kirjadest käsitlevad ka demokraatide presidendikandidaati.
Clintoni pressiesindaja sõnul on presidendikandidaat rõõmus, et «see asi on selja taga».
Juulis märkis FBI direktor James Comey, et puuduvad tõendid selle kohta, nagu rikkunuks Clinton välisministrina seadust. Ta nimetas tollal Clintoni tegevust ettevaatamatuks.
Clinton kasutas välisministrina valitsuse ja eraasjade ajamiseks eraserverit. Uudisteagentuur Associated Press avalikustas serveri olemasolu 2015. aastal ja sestpeale on see korduvalt olnud vabariiklaste ja avalikkuse löögi all.


description: Suurbritannias läbi viidud uuring leidis, et võimaluse korral eelistavad puhkusele lendavad britid näha lennukis enda kõrval istumas Ameerika Ühendriikide demokraatliku erakonna presidendikandidaati Hillary Clintoni, mitte tema rivaali Donald Trumpi.

title: Inglased eelistaksid istuda lennukis Clintoni, mitte Trumpi kõrval

maintext:
17 protsenti vastanutest leidis, et just Clinton on see poliitik, kellega võiks pilvede kohal kõrgudes ajaviiteks lobiseda. Trumpi kohta arvas sama kolm protsenti küsitletuist.
Neid mõlemat edestas pika puuga aga Suurbritannia välisminister Boris Johnson, keda näeks reisikaaslasena meeleldi 23 protsenti vastanuist. Paljud neist lootsid, et neil õnnestuks pinnida endist Londoni linnapead tema mõtete kohta Suurbritannia Euroopa Liidust väljumisest.
Teisele kohale tuli 20 protsendiga peaminister Theresa May. Parempopulistliku Iseseisvuspartei (UKIP) endine juht Nigel Farage tuli 13 protsendiga kolmandaks.
Uuring viidi läbi ligi tuhande briti hulgas. «Mida iganes ka keegi ei arvaks tema poliitikast, mulje Boris Johnsonist on kui meeldivast tüübist, kellega oleks lennu ajal tore rääkida,» kommenteeris üks korraldajaist Simon Press.


description: Raadio Vaba Euroopa käis Moskva tänavatel küsimas, kuidas suhtuvad sealsed elanikud Ameerika Ühendriikide vabariikliku erakonna kandidaadi, skandaalse miljardäri Donald Trumpi võitu äsjastel presidendivalimistel ja kuidas see mõjutab kahe suurriigi vahelisi suhteid.

title: mida arvavad venelased Donald Trumpi võidust? -

maintext:
«Donald Trump teeb Ameerika heaks palju head ja ta parandab ka suhteid Venemaaga,» arvab üks mees. «Ma olen selle valimise tulemusega väga rahul.»
Teised usuvad, et Ühendriikide välispoliitika jääb samaks.
Vaata videost, mida moskvalased tulevikust ootavad.


description: Moldova valimiskomisjon kinnitas sotsialist Igor Dodoni võitu Moldova presidendivalimistel.

title: Moldova kinnitas Moskva-meelse kandidaadi võitu

maintext:
«Seaduse alusel saab Moldova presidendiks Igor Dodon, kes kogus pühapäeval toimunud teises valimisvoorus rohkem hääli,» teatas valimiskomisjoni juht Alina Russu.
«Pärast 99,9 protsendi hääletussedelite töötlemist sai Igor Dodon 835 010 häält ehk 52,29 protsenti valijate häältest. Maia Sandu sai 761 934 häält ehk 47,71 protsenti. Valimiste teises voorus osales 1 610 527 valijat ehk 53,48 protsenti nimekirjadesse kantutest.,» lisas ta.
Russu rõhutas, et tegemist on esialgsete valimistulemustega, mis saadi pärast 99,9 protsendi valimisprotokollide töötlemist. Keskvalimiskomisjoni ei ole veel jõudnud kahe Ameerika Ühendriikides ja Prantsusmaal asuva valimisjaoskonna tulemused.
Põhiseaduskohtul on valimistulemuste ja presidendi volituste kinnitamiseks 10 päeva.


authors:
Afp Bns
Foto

description: USA droonirünnakus Süürias hukkus terrorivõrgustiku Al-Qaeda kõrge liige Abu Afghan al-Masri, kes varasemalt tegutses Afganistanis, teatas Pentagon teisipäeval.

title: Pentagon: USA droonirünnak tappis Süürias Al-Qaeda kõrge liikme

maintext:
Rünnak toimus 18. novembril Loode-Süürias Sarmada lähistel, ütles Pentagoni pressiesindaja Peter Cook.
«Egiptlasest Masri liitus algselt Al-Qaeda Afganistani haruga ning hiljem liikus edasi selle Süüria harusse,» lisas Cook.
«Tal oli sidemeid Edela-Aasias tegutsevate terrorirühmitustega, kaasa arvatud rühmitustega, mis sooritasid rünnakuid USA ja koalitsioonivägedele Afganistanis ja nendega, milles kavandatakse rünnakuid lääneriikide vastu.»
Esindaja ei täpsustanud Masri rolli Al-Qaedas, öeldes vaid, et tal oli võrgustikus kõrgetasemelise juhi roll. «Tegemist on isikuga, kes aitas organiseerida Al-Qaeda tegevusi, ning ta on olnud meie radaril mõnda aega,» lisas Cook.
USA juhitud koalitsioon ründab Süürias peamiselt äärmusrühmitust Islamiriik, kuid sihtmärkideks on olnud ka liidrid teistest äärmusrühmitustest nagu Al-Qaedaga seotud Al-Nusra Rinne, mida nüüd tuntakse nime all Fateh al-Shami Rinne.
Pentagon teatas oktoobris, et Süürias Idlibi lähistel tapeti USA droonilöögiga Al-Nusra kõrge juht Ahmed Salama Mabrouk, keda tunti nime all Abu Faraj.


description: USA presidendivalimiste ainus "kosmosehääl" on antud, seda tegi praegu Rahvusvahelises Kosmosejaamas (ISS) viibiv astronaut Shane Kimbrough, teatas Ühendriikide kosmoseagentuur NASA esmaspäeval.

title: NASA: USA presidendivalimiste ainus

maintext:
Kimbrough lendas ISS-i 19. oktoobril koos kahe Vene kosmonaudiga, et alustada neli kuud vältavat missiooni.
Kosmosejaamas viibivatel USA astronautidel on olnud võimalus osaleda valimistel alates 1997. aastast, seda Texase seaduste järgi. Enamus astronautidest elab Houstoni piirkonnas, kus asuvad NASA lennujuhtimiskeskus ja Johnsoni kosmosekeskus.
Esimene kosmoses hääletanud ameeriklane oli David Wolf, kes andis hääle Vene kosmosejaamas Mir.
"Praegune kosmosejaama elanik astronaut Shane Kimbrough on kõige värskem astronaut, kes seda võimalust ära kasutab," ütles NASA avalduses.
Agentuur ei täpsustanud, kuidas antud hääl Maale edastati. Samuti ei avalikustanud NASA ja Kimbrough seda, kellele "kosmosehääl" läks.
USA presidendivalimised toimuvad teisipäeval, 8. novembril.


description: Asjaarmastajast ilmateadustaja arreteeriti eelmisel nädalal pärast seda, kui ta oli üles tunnistanud, et algatas USA Kentucky osariigis metsatulekahju, et koguda Facebookis populaarsust, kirjutab Huffington Post.

title: USA ilmateadustaja algatas tähelepanu saamiseks metsatulekahju


description: Ameerika Ühendriikides Texases lasi kohalik politsei töölt lahti mehe, kes olevat kolleegide ees kiidelnud: ta valmistas väljaheidetest võileiva ning üritas siis sellega kodutut sööta.

title: Ameerika politseinik valmistas kodutule roojavõileiva

maintext:
San Antonio politseiohvitser Matthew Luckhurst viibis maikuus jalgrattapatrullis, kui ta pani fekaali kahe leivaviilu vahele, pakkis selle einekarpi ning jättis seejärel parsjagu maganud kodutu mehe kõrvale. Viieaastase staažiga Luchurst uhkustas seejärel oma teoga kolleegide ees, viimased kaebasid selle juulikuus edasi. Politsei üritas leida üles ohvriks langenud kodutu ja alustas sisejuurdlust.
Eelmisel nädalal lasi jaoskond Luchursti töölt lahti ja rõhutas, et tema teguviis ei iseloomusta ülejäänud korrakaitsjaid. «See oli nurjatu ja jälk tegu, mis rikub meie juhtpõhimõtteid – kohelda kõiki aususe, kaastunde ning austusega,» avaldas politseiülem William McManus. «Asjaolu, et tema kolleegid tundsid niivõrd suurt vastikust, et teatasid temast sisekontrollile – see tõestab, et sedalaadi käitumist ei taluta mitte kunagi,» lisas ta.
Luckhursti advokaat Ben Sifuentes väitis aga, et tema klient oli ainult naljatanud ning ei valmistanud tegelikult kodutule ebameeldivat üllatust. «Pelgalt see, et politseiülem McManus midagi väidab, ei tähenda, et see oleks tõsi,» lausus advokaat.
Statistika järgi tõusis San Antonio kodutute arv möödunud aastal 26 protsenti.


authors:
Afp
Afp Scanpix

description: Prantsusmaa endine majandusminister Emmanuel Macron teatas täna, et kandideerib 2017. aasta presidendivalimistel.

title: Prantsuse eksminister Emmanuel Macron kandideerib presidendiks


description: Venemaal Siberi loodeosa polaaralal asuvale rannale, mis on Obi jõe ääres, üsna lähedal Põhja-Jäämerele, tekkis ootamatult tuhandeid suuri lumepalle.

title: Video: Siberi rannale tekkis tuhandeid suuri lumepalle

maintext:
Ranna lähedase Nõda elanike teatel ulatus palliala umbes 18 kilomeetrini, tekitades tunde, et keegi on käinud seal lumepalle veeretamas, sest varem ei ole midagi sellist ette tulnud, edastab Siberian Times.
Lumepallid, mille suurus ulatus tennisepallidest korvpallideni, võisid tekkida, kui tuul ja vesi lükkasid lume pallikujuliseks ning temperatuurilangus need pallid jäätas.
Külavanema Valeri Akulovi teatel ilmusid kummalised lumepallid umbes poolteist nädalat tagasi, kuid nende teke on üllatava, sest lumekate ei olnud kuigi paks.
Venemaa Arktika ja Antarktika uurimisinstituudi esindaja Sergei Lisenkovi teatel on nende pallide teke ebatavaline loodusfenomen, milles mängib rolli nii tuul, vesi, lumi, rannaala asend kui temperatuur.


description: Umbes 6000 kurdimeelset protestijat avaldas täna Saksamaal Kölnis meelt Türgi presidendi Recep Tayyip Erdoğani valitsuse vastu.

title: Kurdid avaldavad Kölnis meelt Türgi presidendi vastu


description: USA tulevase presidendi Donald Trumpi sõnul on jaanuaris ametisse astudes tema tähelepanu keskmes tervishoid, piiride julgeolek ja töökohad.

title: Trump lubas keskenduda tervishoiule, piiridele ja julgeolekule

maintext:
USAs valgenahaliste ülemvõimu propageeriv rühmitus Ku Klux Klan teatas, et neil on hea meel oma mehe, vabariiklase Donald Trumpi võidu üle ja nad tähistavad seda Põhja-Carolinas paraadiga.
Kas Trump Towerist saab uus turismiobjekt?
New Yorgis Viiendal avenüül asub kuulus Trump Tower, milles on 200 meetrit klaasi, vaske, marmorit, butiike ja luksuskortereid.
Kaarel Tarand: nüüd on mõlemad tähtsamad «tuumanupud» valede meeste käes
Suurriigi suured asjad lihtsalt peavad väikestele ja värisevatele tunduma tõsised. Ei ole sünnis öelda, et USA presidendi valimised kukkusid läbi halbade kandidaatide ja vildakate reeglite koosmõjus, kirjutab Õpetajate Lehe kolumnist Kaarel Tarand.
Andres Laiapea: Trump ei võitnud, Clinton kaotas
Donald Trumpi valimine USA presidendiks oli tingitud Hillary Clintoni ebapopulaarsusest, mitte tema enda populaarsusest. Küsitlused ei eksinud, vaid mõjutasid valimiste tulemust, kirjutab blogija Andres Laiapea.
Ärimees teenis Trumpi võidule panustamisega 100 000 naela
Briti ärimees John Mappin panustas USA vabariiklaste presidendikandidaadi Donald Trumpi võidule ja võitis 100 000 naela (116 300 eurot), kuna Trump sai piisava arvu valijameeste hääli, et saada presidendiks.
USA presidendivalimised 2016
8. novembril valisid ameeriklased järgmiseks presidendiks vabariiklaste kandidaadi Donald Trumpi.
Professor: Trump on üleilmse nakkuse tulemus
Äsja USA presidendiks valitud Donald Trump suutis meedia üle mängida ning temasse hakati kriitiliselt suhtuma liiga hilja, sõnas Columbia ülikooli ajakirjandus- ja sotsioloogiaprofessor Todd Gitlin, kes on tuntud oma meediaanalüüside poolest.
USAs lahvatasid Trumpi võidu järel meeleavaldused
Valimistele järgnenud hommik tabas demokraatide toetajaid šoki ja kurbusega – Donald Trumpist oli saanud Ühendriikide president. Paljud neist suunasid oma rahulolematuse avalikuks pahameeleks.
Obama ja Trump otsisid Valges Majas lepitust
Demokraadid ja vabariiklased peaksid tegema koostööd Ameerika Ühendriikide ees seisvate küsimuste lahendamise nimel, ütles ametist lahkuv president Barack Obama eilsel kohtumisel oma mantlipärijale Donald Trumpile.
Trumpi traageldatud valitsus
Ameerika Ühendriikide presidendiks valitud Donald Trumpil ei ole oma valitsuskabineti koostamisel lauale panna traditsioonilist Washingtoni siseringi kuuluvate ametnike kaardiväge. Selle asemel on oodata hoopis tööstusgigantidest ja konservatiivsetest aktivistidest moodustatud valitsust, mis oleks üks kõige eklektilisemaid ning vastuolulisemaid Ühendriikide lähiajaloos.


authors:
Inna-Katrin Hein
Kuvatõmmis Youtube

description: Ameerika Ühendriikides Georgia osariigis Brunswickis elab mees, kes ükskõiksuse tõttu ei soovi teada, kes võitis presidendivalimised ja kellest saab 2017. aasta jaanuaris uus USA president.

title: Video: ignorantne ameeriklane ei soovi teada, kes valiti uueks presidendiks


description: ISISe enesetapuvõitleja ründas täna hommikul Iraagi erivägesid Mosuli linnas autopommiga, vallandades ägeda lahingu, teatasid relvajõud.

title: ISISe džihadist ründas autopommiga Iraagi erivägesid Mosulis


description: ÜRO Julgeolekunõukogu mõistis hukka tsiviilisikute inimkilpidena kasutamise Iraagis, mille kohta on üha rohkem teateid tulnud Mosuli rünnaku edenedes.

title: ÜRO mõistis hukka tsiviilisikute inimkilpidena kasutamise Iraagis

maintext:
Kommentaar: Mis Mosuliga tegelikult toimub?
Koalitsiooniväed pole tegelikult veel Mosulit – viimast terrorirühmitise Islamiriik (ISIS) käes olevat suuremat Iraagi linna – vallutama asunud, seni on olnud tegu vaid partisanisõja eelmänguga.
ISi propaganda tegeleb seksiorjade ja habemetega
Peale seda, kui IS Põhja-Iraagi külad vallutas, kuulutati välja täpsed reeglid, kuidas «kalifaadis» käituda. Juhiste seas tunduvad tähtsaimad punktid olevat habemete ja seksiorjadega seonduv, kirjutab Reuters.
Iraagis kasutatakse tapjadroone ja «Mad Max» stiilis relvi
Iraagis islamistliku äärmusrühmituse Islamiriik vastases sõjas on lisaks traditsioonilistele relvadele hakatud kasutama ka omapärasemat relvastust, milleks on tapjadroonid ja plahvatavad veoautod.
Vabaühendus: Mosulis on lõksus üle 600 000 lapse
Äärmusrühmituse Islamiriik (IS) kontrollitud Mosulis on lõksus kuni 600 000 last, teatas vabaühendus Save The Children teisipäeval.
Türgi koondab Iraagi piirile sõjatehnikat
Türgi sõjavägi asus täna koondama tanke ja muud sõjatehnikat Iraagi piiri äärde, edastasid telejaam CNN Türk ja uudisteagentuur AFP.
Blogi: Iraagi väed sisenesid Mosulisse
Iraagi valitsusväed ja kurdide pešmerga võitlejad peavad Iraagi suuruselt teise linna Mosuli ISISe käest tagasivallutamise nimel juba teist nädalat äärmusrühmitusega ägedat võitlust.
Iraagi peaminister nõudis ISISelt alistumist Mosulis
Iraagi peaminister Haider al-Abadi nõudis äärmusrühmituselt ISIS, et nad Mosulis relvad maha paneksid.
Iraagi väed on jõudnud Mosuli lähistele
Iraagi väed jõudsid esmaspäeval äärmusrühmituse Islamiriik (IS) käes oleva Mosuli lähistele, armeeallikate teatel oldi õhtul vähem kui kilomeetri kaugusel linnast.
Vaatlusorganisatsioon: Mosulis on elu kaotanud üle 300 Islamiriigi lapssõduri
Ühendkuningriigis asuva vaatlusorganisatsiooni Syrian Observatory of Human Rights (SOHR) andmetel on kahe nädala jooksul langenud Põhja-Iraagis Mosulis üle 300 Islamiiriigi lapssõduri ning džihadistidest hukkunuid kokku on ligi 480.


description: Itaalia peaminister Matteo Renzi nimetas pühapäeval detsembris peetavat põhiseadusreferendumit võistluseks nostalgia ja tuleviku vahel.

title: Renzi: Itaalia referendumil on vastamisi nostalgia ja tulevik

maintext:
««Ei» kampaania juhid tahavad vaid kaitsta oma privileege ning teavad, et 4. detsember on viimane võimalus kindlustada nende jätkumine,» ütles Renzi Firenzes põhiseadusmuudatuste toetajatele.
Peaminister sõnas, et referendum on võistlus nostalgia ja tuleviku vahel, nende vahel, kes ei taha midagi muuta, ja nende vahel, kes tahavad tulevikku vaadata.
Renzi põhiseadusmuudatuste projekti eesmärk on suurendada poliitilist stabiilsust riigis, millel on alates 1945. aastast olnud 63 valitsust. Muudatused näevad ette parlamendi ülemkoja ehk senati volituste vähendamist ning valimissüsteemi senisest majoritaarsemaks muutmist, mis peaks tagama stabiilsemate valitsuste moodustamise.
Muudatused teeksid lõpu praktikale, mille kohaselt vajab iga seadus samadel tingimustel mõlema parlamendikoja toetust. See on venitanud seaduste vastuvõtmise maksimaalse aja kahe aastani.
Peaminister seadis esialgu 4. detsembri referendumi tulemustest sõltuvusse oma poliitilise tuleviku, ent on hiljem öelnud, et ei kavatse «Ei» leeri võidu korral tagasi astuda.
Põhiseadusmuudatuste vastu on kogu Itaalia poliitspektrit kattev eriilmeline leer, millel on viimastes arvamusküsitlustes napp edumaa.
Lüüsaamine nõrgendaks siiski Renzit oluliselt, mida üritaks ära kasutada talle oponeeriv Demokraatliku Partei (PD) vasaktiib.
Valitsusjuhi vastaste seas on ka PD-sse kuuluv ekspeaminister Massimo D'Alema.
«D'Alema ütleb, et oleks suuteline tegema paremaid reforme. Miks ta neid oma võimuaastatel siis ei teinud?» küsis Renzi toetajatelt.


description: Venemaa president Vladimir Putin võttis sõna ikka kestva Euroopa migrandikriisi teemal, tuues näiteks Austrias aset leidnud juhtumi, milles Iraagist pärit põgenik ründas ja vägistas ujulas poissi, kuid mees vabastati vägistamissüüdistusest.

title: Putin võttis Euroopa migrandikriisi teemal sõna

maintext:
Putin rõhutas, et ühiskonnal, kus ei suudeta lapsi kaitsta, ei ole tulevikku, edastab The Independent.
«Selline suhtumine hävitab moraali. See on häbiväärne, et Euroopa riigis vägistab migrant lapse ja kohus vaatab juhtunule läbi sõrmede. Ma ei saa aru, kuidas seal mõeldakse ja juhtunust aru saadakse, kuid lapsi mitte kaitsta suutval ühiskonnal ei ole tulevikku,» teatas Putin Moskvas peetud pressikonverentsil.
Möödunud nädalal langetas Austria kõrgem kohus otsuse, et 2015. aasta detsembris Viini ujulas last rünnanud põgeniku vastu ei ole piisavalt tõendeid ja seega ei saa teda vägistamises süüdi mõista.
20-aastane iraaklane selgitas kohtus, et tal tekkis seksuaalkriis, sest ta ei olnud saanud neli kuud seksida. Taksojuhina töötanud sisserännanu kasutas lapse kallal vägivalda ja siis läks uuesti basseinimõnusid natima. Ta sai seda teha seni, kuni vetelpäästjate poolt kutsutud politsei kohale jõudis.
Kõrgem kohus vaatas juhtumi uuesti läbi ja langetas otsuse, et iraaklast ei süüdistata enam vägistamises, vaid alaealise ründamises seksuaalsel eesmärgil. Ta jääb politsei valve alla kuni järgmise kohtuistungini.
Venemaa ja lääne suhted on olnud pingelised viimased paar aastat seoses Ukraina ja Süüria sündmustega, millest viimane on üheks migrandikriisi põhjuseks. Putin ei ole varem Euroopa migrandikriis teemal sõna võtnud.
Süüria, Iraagi ja Aafrika riikidest pärit rohkem kui miljon inimest on põgenenud sõja ja vägivalla eest Euroopasse.
NATO kritiseeris Venemaa sekkumist Süüria sõtta, mille tõttu võib tekkida uus põgenikelaine, mis paneb Euroopa veelgi suurema surve alla.


description: Ameerika söekaevanduse südameks olevas Lääne-Virginia osariigis on palju inimesi, kes peavad söetööstuse allakäigu eest vastutavaks USA praegust riigipead Barack Obamat, sest tema kaheksa-aastase ametiaja vältel on üle kogu riigi töö kaotanud kümned tuhanded söekaevurid.

title: Kaevurite kustuvate unistuste maa


description: Lõuna-Korea peaminister Kim Byong-jooni arvates lubab seadus presidendi tegemisi uurida seoses korruptsiooniskandaaliga, mis puhkes riigipea lähedase perekonnatuttava ümber.

title: Lõuna-Korea presidenti võib oodata uurimine

maintext:
Kimi määras mõne päeva eest ametisse president Park Geun-hye ise. Peaminister on Lõuna-Koreas suuresti sümboolne ametikoht, kuna võim kuulub kindlalt riigipeale.
Parki pikaaegne sõber Choi Soon-sil seisab silmitsi süüdistusega, et kasutas lähedasi sidemeid riigipeaga seadusevastaselt ja omakasupüüdlikult.
Lõuna-Korea meedia teatel pressis Choi suurfirmasid annetama miljoneid dollareid kahele tema kontrollitud sihtasutusele. Samuti vaatas ta väidetavalt üle riigipea kõned ja nõustas teda tähtsates poliitikaküsimustes, kus figureerisid ka riigisaladused. Choi pole riigiametnik, mistõttu puudus tal riigipea nõustamiseks õigus ja nõutud ligipääsuluba riigisaladustele.
Peaminister tegi avalduse ajal, mil opositsiooni parlamendisaadikud nõuavad prokuröridelt juurdluse raames ka Parki uurimist.
Kim ütles telepildis edastatud pressikonverentsil, et tema hinnangul on võimalik Parki tegemisi uurida. Põhiseadus annab ametisolevale presidendile puutumatuse kriminaaluurimiste eest, kuid Kimi sõnul tõlgendatakse seda punkti erinevalt. Valitsusjuht rõhutas, et taolise juurdluse menetlus tuleb läbi viia ettevaatlikult.


description: Paljud tuntud nimed on ähvardanud, et kolivad Ameerika Ühendriikidest vabariiklase Donald Trumpi võidu korral minema, vahendab CNN.

title: Kuulsused ähvardavad Trumpi võidu korral riigist lahkuda

maintext:
Siin on nimekiri mõningatest kuulusustest, kes on lubanud riigist lahkuda.
Superstaar Cher saab auhinna kõige kaugema reisisihtmärgi valimise eest. Nimelt säutsus laulja eelmisel aastal, et kolib Trumpi võidu korral Jupiterile.
@gabeAlfassy IF HE WERE TO BE ELECTED,IM MOVING TO JUPITER — Cher (@cher) June 16, 2015
Bryan Cranston ähvardas kolida Vancouverisse Kanadas. «Ma koliksin kindlasti. See ei ole normaalne, mis juhtuks. Ma loodan, et seda ei toimu,» sõnas ta raadiosaates.
Amy Schumer lubas oma keelt muuta, kui Hillary Clinton kaotab. Nimelt otsustas koomik kolida Hispaaniasse.
«Ma peaksin oma kava muutma, sest Hispaaniasse kolides tuleb kohalik keel ära õppida,» sõnas Schumer. «Trumpi võit ületaks minu mõistmise piire. See on liiga hullumeelne.»
Barbra Streisand võib võtta suuna aga lõuna poole. Täpsemalt lubas ta kolida Austraaliasse: «Ma lähen kas sinna, kui nad mind sisse lasevad, või Kanadasse».


description: Pärast uue USA presidendi väljakuulutamist täna varahommikul pöördus  avalikkuse poole ametisolev president Barack Obama, teatades esmalt, et on juba Donald Trumpi telefoni teel võidu puhul õnnitlenud.

title: Obama kutsus Trumpi võidus pettunuid hoiduma künismist

maintext:
Ametist lahkuv USA president Barack Obama lubas, et võim läheb rahumeelselt üle uueks riigipeaks valitud Donald Trumpile.
«Nüüd soovime me kõik talle edu riigi ühendamises ja juhtimises,» ütles Obama.
Väljavõtteid Obama kõnest:
19.22 On ilmselge, et minu ja Donald Trumpi vahel on ilmselgeid erinevusi, aga nii oli see ka siis, kui mina võtsin presidendiameti üle George Bush juuniorilt.
19:24 Ma ütlesin täna oma meeskonnale, et hoidke oma pead püsti. Meie töö on jätnud praegusele presidendile parema riigi.
19:27 Ma ütlen teile, kes on valimistulemustes pettunud: ärge muutuge küüniliseks. Oluline on võidelda selle eest, mis on õige...
Mõnikord kaotad sa väitluses, mõnikord valimistes, aga see on okei. Niimoodi poliitika käibki.
19:29 Me lakume oma haavad ära, klopime ennast puhtaks ja astume tagasi lavale... me liigume edasi... selline mõtteviis on demokraatia alus.
Obama sõnul teeb ta kõik, et võimu üleandmine Trumpile oleks sujuv.
Me oleme eelkõige ameeriklased. Me oleme eelkõige patrioodid. Me kõik soovime sellele riigile parimat, lausus president.
Ja seda ma kuulsin ka härra Trumpi kommentaaridest läinud ööl. Kuulsin seda temaga otse rääkides. Ja see oli julgustav.
19:34 Lõpuks oleme me kõik üks meeskond, lõpetas ta.


description: Süüria pealinna Damaskuse lähedal keksib liivases aias kolmel jalal erutatult ringi koer, keel suust rippumas.

title: Süüria sõja unustatud ohvrid

maintext:
Betty on üks 350 loomast, kes elavad talust ümber ehitatud varjupaigas, mida peab Süüria Loomapäästjate Ühing (STAR). Ühingu vabatahtlikud nimetavad hoolealuseid Süüria sõja unustatud ohvriteks. «Sõda ei ole kedagi säästnud. Loomad põgenesid samamoodi nagu inimesed. Inimestel on vähemalt põgenikekeskused ja organisatsioonid, mis neid toidavad ja ravivad,» sõnas põllumajandusinsener ja STARi vabatahtlik Hamada Azqul.
Sõjas, mis algas valitsusvastaste protestidega märtsis 2011. aastal, on surma saanud rohkem kui 300 000 inimest ja miljonid Süüria elanikud on pidanud kodudest põgenema. Konfliktist ei ole puutumata jäänud ka loomad. Betty- pruuni kasukaga krants kaotas kuuli tõttu jala.
Damascusest 14 kilomeetri kaugusel asuv varjupaik on koduks mitmetele koertele ja kassidele aga ka mõneti eksootilisematele loomadele, kaasa arvatud kilpkonnad ja värvilised linnud. Paljudel neist on ravi vajavad sõjahaavad, teised hüljati sõja eest põgenevate omanike poolt.
STAR, mis rajati selle aasta mais, ravib laatsaretis 110 looma, kaasa arvatud habrast pimedaks jäänud kassi ja šokolaadipruuni koera, kellele lasti kuul selga. Teistel loomadel on tulnud mõni jäse amputeerida või on nad osaliselt halvatud, taastuvad noahaavadest jne- kõike seda STARi 11 vabatahtliku abiga.
Vabatahtlike sõnul on neil pidev puudus rahast ja muudest ressurssidest, kaasa arvatud tehnika ja meditsiinilised teadmised. 34-aastane
Elissa Darwish paneb mänguasjast ümber ehitatud lahast väikesele vigastatud kassipojale. «Enamus veterinaare on lahkunud ja meil pole varustust ning ravimeid.»
Vigastatud kasse hoitakse puurides, kus neil on oma vesi ja toit. Terved kassid saavad aga aias vabalt ringi luusida.
«Toit maksab umbed 50 000 Süüria naela päevas (umbes 90 eurot),» sõnab üks vabatahtlikest, silitades süles magavat koera. Süüria sanktsioonide tõttu on neil raskusi välismaistelt organisatsioonidelt abi saamisega.
«Selle koha mahutavus on umbes 80 looma. Meil on hetkel neid siin umbes 250,» sõnab 24-aastane Khatib. Tema jaoks pakuvad varjupaiga elanikud seltsi- Süüria sõja tõttu on ta kõik oma sõbrad ja pere. «Need koerad on mu ainsad järelejäänud sõbrad.»


description: Süüria suuruselt teises linnas Aleppos hukkus laupäeval režiimivägede õhulöökides, tünnipommirünnakutes ja suurtükitules vähemalt 27 tsiviilisikut, teatas Süüria Inimõiguste Vaatluskeskus.

title: Aleppos tabas pommirünnak taas haiglaid, USA hoiatas Venemaad ja Süüriat


description: Äärmusrühmituse Islamiriik (IS) juht Abu Bakr al-Baghdadi on kaotamas kontrolli oma võitlejate üle ajal, mil Põhja-Iraagis vältab lahing Mosuli pärast, ütles USA sõjaväeallikas neljapäeval.

title: Pentagon: Islamiriigi liider on kaotamas kontrolli oma võitlejate üle

maintext:
IS avalikustas Baghdadi audisõnumi, milles ta ärgitas oma džihadiste valitsusvägede ja nende liitlaste suurpealetungi ajal mitte taganema.
USA koalitsiooni pressiesindaja John Dorriani sõnul pole suudetud sõnumi autentsust veel kinnitada, kuid tegemist oli kindlasti ISi katsega võitlejatega suhelda.
«Üks kõige huvitavamaid asju, mis me oleme ingliskeelses tõlkes kuulnud, on Baghdadi üleskutse «mitte võidelda omavahel».»
«See on asi, mida ütleks liider, kes on kaotamas võimet juhtida, kontrollida ja üksmeelt tagada. Me ei usu, et see tal õnnestub,» lisas Dorrian.
Baghdadi asukoht on teadmata. 2014. aastal kuulutas ta Mosulis välja Islamiriigi kalifaadi.
USA juhitud liitlasvägede hinnangul on Mosulis 3000-5000 Islamiriigi võitlejat, kes viimastel andmetel kasutavad kodudest väljaaetud tsiviilisikuid inimkilpidena.
Iraagi eriüksused hoiavad Mosuli äärealal positsioone. Pealetungi peatasid ajutiselt kehvad ilmaolud, mis segasid sõjalennukite ja droonide tegutsemist.


description: Sõjaline operatsioon Iraagi suuruselt teise linna Mosuli vabastamiseks tähistab äärmusrühmituse Islamiriik (IS) niinimetatud kalifaadi lõpu algust Iraagis, ütles ÜRO erisaadik selles riigis Jan Kubis kolmapäeval ÜRO Julgeolekunõukogu liikmetele.

title: ÜRO: rünnak Mosuli vabastamiseks tähistab IS-i kalifaadi lõpu algust

maintext:
Kubis ütles, et Iraagi julgeolekujõudude, kurdi pešmergavõitlejate ja teiste liitlaste jõupingutused linna vabastamiseks on andmas tulemusi.
"See vabastusoperatsioon tähistab niinimetatud "Daeshi kalifaadi" lõpu algust Iraagis," ütles Kubis, kasutades IS-i araabiakeelset nime.
Kubise sõnul on ta saanud usaldusväärset infot, et IS-i džihadistid sunnivad kümneid tuhandeid tsiviilisikuid Mosulis ümber paiknema, et kasutada neid inimkilpidena.
ÜRO erisaadik hoiatas, et leppimine ja usalduse taastamine valitsuse vastu on hädavajalikud, kui tahetakse, et võidud IS-i vastu jäävad püsima.
"Leppimine nii kogukonna kui riigi tasandil on tee muutmaks sõjalised võidud ISIL-i vastu püsivaks, muutmaks Iraak tõeliselt rahumeelseks ja ühtseks," sõnas Kubis, kasutades rühmituse teist nimekuju.
Kubis ütles, et Mosuli vabastamise operatsiooni käigus on kodudest lahkunud umbes 35 000 inimest, neist umbes 20 000 on paigutatud ÜRO ja tema humanitaarpartnerite rajatud laagritesse, ülejäänud on leidnud peavarju mitmes kogukonnas.


description: Paavst Franciscus sõnas eile, et katoliku kiriku seisukoht naispreestrite küsimuses jääb samaks ehk katoliku kirik ei pühitse naisi preestriteks.

title: Paavst Franciscus: katoliku kirik ei saa mitte kunagi naispreestreid

maintext:
Paavst kommenteeris naispreestrite teemat ajakirjanikele Rootsist tagasilennul Rooma, edastab Reuters.
Lennukis oli üks rootslasest reporter, kes mainis, et Rootsi luteri kiriku peapiiskop on naine ja küsis siis paavstilt, kas katoliku kirik võiks tulevikus kaaluda naiste preestriks pühitsemist.
«Paavst Johannes Paulus II kinnitas dokumendi, et naistest ei saa katoliku kiriku preestreid ja see kehtib. Mina seda korda ei muuda,» viitas Franciscus 1994. aastast pärit dokumendile, mille kohaselt ei saa katoliku kirikus olla naispreestreid.
Paavts külastas sel nädalal Rootsit, kus ta pidas missa ning toimus luteri ja katoliku kiriku ühispalvus.


description: Hondurase president Juan Orlando Hernandez teatas kolmapäeval kavatsusest kandideerida teiseks ametiajaks, toetudes ülemkohtu aastatagusele vastuolulisele otsusele tunnistada kehtetuks pikka aega kehtinud põhiseaduslik keeld presidendi tagasivalimisele.

title: Hondurase president taotleb uut ametiaega

maintext:
48-aastane Hernandez ütles oma residentsis Tegucigalpas, et tegemist on tema elu kõige raskema otsusega. Ta lisas, et tema Rahvuspartei palus tal kandideerida.
Opositsiooniliidrid reageerisid presidendi teatele kiiresti. Nad seadsid kahtluse alla kohtuotsuse legitiimsuse, öeldes, et ülemkohtul ei ole volitusi põhiseadust muuta.
President Manuel Zelaya tagandati 2009. aastal seoses sooviga tühistada teise ametiaja keeld, et saada võimalus uuesti kandideerida.
1982. aastal vastu võetud põhiseadus lubab presidendil olla võimul ainult ühe ametiaja.


authors: Afp Ap Foto

description: Colombia valitsus ja sissirühmitus Colombia Revolutsioonilised Relvajõud (FARC) allkirjastavad uue rahuleppe neljapäeval Bogotas, teatasid mõlemad pooled teisipäeval.

title: Colombia valitsus ja FARC allkirjastavad uue rahuleppe neljapäeval

maintext:
"Valitsuse ja FARC-i delegatsioon leppisid kokku allkirja andmises lõplikule leppele, mis lõpetab konflikti ja rajab stabiilse ja kestva rahu," ütlesid läbirääkijad mõlemast delegatsioonist. Uuest leppest teatati esmakordselt 12. novembril.
Allkirjastamine toimub neljapäeval kell 11 (Eesti aeg kell 18) Bogotas asuvas Coloni teatris, lisasid läbirääkijad.
Lepe läheb seejärel kongressi ette. "Selgitame välja selleks vajalikud sammud," ütlesid läbirääkijad.
Colombia valijad lükkasid valitsuse ja FARC-i vahel sõlmitud rahuleppe varasema versiooni 2. oktoobri referendumil ootamatult tagasi.
Leppe vastu tegi kampaaniat opositsioon eesotsas ekspresidendist senaatori Alvaro Uribega. President Juan Manuel Santose eelkäija Uribe üritas oma ametiajal FARC-i sõjaliselt maha suruda.
Pärast referendumil tagasilükkamist istusid FARC ja valitsus uuesti maha ja viisid leppesse üle 50 muudatuse. Colombia opositsioon lükkas esmaspäeval pärast seitsmetunnist kohtumist valitsuse esindajatega tagasi ka muudetud rahuleppe.
Uribe hinnangul on lepe risk Colombia demokraatiale, sest selles ei karistata sõjakoledusi sooritanud mässulisi piisavalt.
Santos rõhutas esmaspäeval, et rohkem läbirääkimisruumi pole. Kardetakse, et kui lepet peagi ei rakendata, siis kehtiv ajutine relvarahu laguneb. Möödunud nädalal hukkus lahingus julgeolekujõududega segastel asjaoludel kaks FARC-i võitlejat. Intsidenti uurivad ÜRO vaatlejad.
Leppe teist versiooni rahvahääletusele ei panda ning riigipea kavatseb selle esitada kongressile. Uribe nõuab uut referendumit, sest on kindel, et ka see leppeversioon lükatakse tagasi.
Aastal 1964 asutatud Colombia suurim sissirühmitus FARC ja Rahvuslik Vabastusarmee (ELN) on kaks viimast vasakpoolset sissirühmitust, mis osalevad relvakonfliktis, milles on riigis enam kui 50 aasta vältel surma saanud üle 260 000 ja kadunuks jäänud 45 000 inimest.


description: Jaapan hukkas täna kahe naise tapmise eest surma mõistetud mehe, teatas justiitsministeerium, tegemist on Tokyo ninanipsuga surmanuhtluse kaotamist pooldavatele inimõigusorganisatsioonidele.

title: Jaapan hukkas kaks naist tapnud surmamõistetu

maintext:
45-aastane Kenichi Tajiri mõisteti süüdi 49-aastase naise tapmises 2004. ja 65-aastase naise tapmises 2011. aastal. Mõlemal juhul oli tegemist röövmõrvaga. Esimese mõrva puhul tagus Tajiri ohvri pead ja nägu mutrivõtmega ja varastas naise sularaha, teisel juhul varastas ta ohvri raha pärast tema surnuks pussitamist.
Tegemist on 17. surmanuhtluse täideviimisega Jaapanis alates konservatiivist peaministri Shinzo Abe ametisseastumisest 2012. aasta lõpus.
Viimasele hukkamisele heakskiidu andnud justiitsminister Katsutoshi Kaneda sõnul otsustati surmanuhtlus heaks kiita pärast kuritegude vägivaldse olemuse põhjalikku kaalumist. «Need on äärmiselt jõhkrad juhtumid, mis tekitasid ohvrite peredele kirjeldamatut kurbust,» ütles Kaneda pressikonverentsil. «Ma otsustasin anda käsu surmanuhtluse täideviimiseks pärast põhjalikku kaalumist.»
Jaapan ja USA on ainsad arenenud tööstusriigid, kus surmanuhtlus endiselt kehtib. Jaapanis on surmanuhtlusel suur avalik toetus.
Euroopa Liit ja inimõigusorganisatsioonid on surmanuhtluse rakendamist Jaapanis korduvalt kritiseerinud.


description: Lõuna-Korea prokuratuur vahistas president Park Geun-hye endise kõrge nõuniku Ahn Jong-beomi, teatasid neljapäeval võimuesindajad.

title: Lõuna-Koreas vahistati endine presidendinõunik

maintext:
Lõuna-Korea võimud otsisid nädalavahetusel läbi presidendi nõunike kodud ja kontorid seoses korruptsiooniskandaaliga, mis puhkes riigipea lähedase perekonnatuttava ümber.
Laupäeval korraldati läbiotsimised presidendi kõrgeima nõuniku, asekultuuriministri ja kahe abi kontorites ja kodudes. Konfiskeeriti arvutid ja dokumendid. Samuti otsis politsei läbi presidendi residentsi, teatas uudisteagentuur Yonhap.
Politseioperatsioon järgnes massimeeleavaldusele Soulis, kus rahvas avaldas meelt pärast teateid, et presidendi lähedane perekonnatuttav Choi Soon-sil on kasutanud ära oma kõrget tutvust ja nõustanud teda poliitikaküsimustes. Choi pressis teadete järgi suurfirmadelt raha välja, kasutades selleks presidendi mõjuvõimu. Samuti vaatas ta üle riigipea kõned ja nõustas teda tähtsates poliitikaküsimustes.
Park andis reedel korralduse tagasi astuda kümnele oma nõunikule, kelle seas oli ka Ahn Jong-beom.
Lõuna-Korea president vahetas poliitilist skandaali ohjeldada püüdes kolmapäeval välja ka peaministri. Presidendi kõneisik Jung Youn-kuk ütles, et peaminister Hwang Kyo-ahn vahetati välja "seoses praeguse olukorraga".
Uueks peaministriks nimetati liberaalse ekspresidendi Roh Moo-hyuni kunagine abi Kim Byong-joon. Peaminister on Lõuna-Koreas suuresti sümboolne ametikoht, kuna võim kuulub kindlalt presidendile.
Lisaks valitsusjuhile vabastas president ametist ka rahandusministri ja avaliku julgeoleku ministri.


description: Täna möödub kolm aastat 2013. aastal Riia Zolitūde linnaosas toimunud ja 54 inimelu nõudnud poevaringust.

title: Zolitūde katastroofist möödub täna kolm aastat


description:
Täna astub Hillar Clinton esmakordselt pärast kaotust Donald Trumpile avalikkuse ette ja tunnistab viimase võitu.

Kõne algus lükkub aina edasi, algselt pidi Clinton rahva ette astuma juba kell 16.30 Eesti aja järgi.

title: Otse: Clintoni pöördumine toetajate poole

maintext:
Clinton esineb oma toetajatele New Yorkeri hotellis Manhattanil, teatas tema kampaaniakontor.
Pärast allajäämist kuni siiani ei ole Clinton avalikkuse poole veel pöördunud, kuid täna varahommikul helistas ta Trumpile ja soovis talle presidendiks saamise puhul õnne.
Pärast Clintoni kaotuskõnet annab pressikonverentsi USA kongressi esindajatekoja spiiker Paul Ryan.
Ametisolev president Barack Obama pöördub rahva poole täna õhtul hiljem, varem välja kuulutatud avalduse algusaeg on Eesti aja järgi kell 19.15.


description: Venemaa president Vladimir Putin sõnas, et tema riigi sõjavägi ei ohusta kedagi, kuid see on vajalik, et tagada oma kodanike ja territooriumi julgeolek, vahendab RFE/RL.

title: Venemaa armee ei ole kellelegi ohuks -

maintext:
Putin märkis, et mitmekordselt suurendatud militaarõppused Venemaal panevad arusaamatutel põhjustel muretsema teisi riike. «Me ei tunne muret, kui nemad õppusi korraldavad,» sõnas ta. «Aga mingil põhjusel muutuvad nad koheselt rahutuks, kui meie seda teeme. Nad on nii närvilised.»
Venemaa ja NATO vahelised kokkupuuted on viimastel kuudel märgatavalt suurenenud. 10. novembril teatas Vene merevägi, et sundis väidetavalt nende aluste juures viibinud Hollandi allveelaeva tagasi tõmbuma. «Need kohmakad manöövrid Vene aluste läheduses võivad viia katastroofiliste õnnetusteni,» sõnas üks vene kaitseministeeriumi ametnik.


description: Hiina sotsiaalmeedias levib video, millel on näha USA tulevase presidendi Donald Trumpi lapselast Arabella Rose Kushnerit lausumas hiina keeles lasteluuletust.

title: Video: Trumpi lapselapsest on saanud Hiinas staar

maintext:
Video on tehtud selle aasta veebruaris, kui Trumpide pere tähistas hiina uue aasta, mis sel aastal on punase ahvi aasta, saabumist.
Ivanka Trumpi tütar Arabella ja tema hiina keele oskus on hiinlastele meeltmööda ning väike tüdruk on seal väga populaarne. Video tegemise ajal oli ta nelja-aastane, selle aasta juulis sai viieaastaseks.
Arabellast tehtud videot on Hiina sotsiaalmeedias vaadatud 8,7 miljonil korral ja see on saanud 20 000 meeldimist.
Arabella loeb videol Hiinas populaarset lasteluuletust «Talupoegade auks», mida õpetatakse seal juba väikelastele, kes alles on hakanud rääkima.
Hiinlased kommenteerisid, et väikese ameeriklanna hiina keele hääldus on suurepärane ja ta kannab luuletust ette sama hästi nagu hiina lapsed.
Oli ka neid, kes viskasid Trumpide üle nalja, öeldes et Trump käskis lapselapsel hiina keelt õppida, et saada tema abil teada, mida hiinlased ta kohta tegelikult arvavad.
Donald Trump süüdistas oma kampaaniakõnedes, et Hiina röövib USAst töökohti, samas aga on üsna palju neid, kes tema majanduslikke seisukohti toetavad.
Lisaks lapselaps Arabellale on Hiinas populaarne ka Trumpi tütar Ivanka, seda just oma kena välimuse ja moefirma tõttu.
Hiina «Twitteris», mis kannab nime Sina Weibo, oli Trumpil presidendikampaania ajal 19 000 järgijat.


description: Kui USA president Donald Trump peaks taganema Pariisi kliimaleppest, tuleks Euroopal kehtestada Ühendriikide impordile süsinikumaks, ütles Prantsuse vabariiklaste presidendikandidaadiks pürgiv Nicolas Sarkozy.

title: Sarkozy soovib USA-le Pariisi leppest lahkumisel süsinikumaksu

maintext:
Mullu detsembris allkirjastatud Pariisi kliimaleppe kasvuhoonegaaside emissiooni piiramiseks on praeguseks ratifitseerinud enam kui sada riiki.
«Donald Trump on öelnud, et ta ei austa Pariisi kliimaleppe järeldusi,» ütles ekspresident Sarkozy usutluses telekanalile TF1. «Vaatame, kas ta peab oma lubadusi. Mina nõuan, et kui USA ei rakenda keskkonnareegleid, mille meie oma ettevõtetele kehtestame, peab Euroopa kehtestama kõigile Ühendriikide kaupadele piiril 1-3 protsendi suuruse süsinikumaksu.»
USA presidendi Barack Obama valitsus on kliimalepet jõuliselt toetanud, ent Trump lubas valimiskampaania ajal sellest taganeda.


description: USA suurimas sõjaväebaasis Afganistanis laupäeval aset leidnud arvatavas enesetapurünnakus sai surma neli ameeriklast, teatas kaitseminister Ash Carter.

title: Pentagon: enesetapurünnakus Bagrami baasile hukkus neli ameeriklast


description: Vatikan mõistis eile hukka Itaalia vaimuliku väited, et viimasel ajal riiki tabanud maavärinate põhjuseks on homoabielud.

title: Vatikan mõistis hukka vaimuliku rünnaku homoabieludele

maintext:
Vatikan manitses, et mõtted kättemaksuhimulisest jumalast on oma olemuselt paganlik nägemus kristlusele eelnenud ajast.
Vaimulik Giovanni Cavalcoli ütles nädal tagasi raadiojaamas Radio Maria, et maavärinad olid jumalik karistus perekonna ja abielu solvamise eest. Ta tõi näiteks homoabielud.
Raadiojaama esindaja kinnitas koheselt, et tegemist on vaimuliku enda arvamusega, millega meediakanal ei nõustu.
Itaalia meedia andmetel ütles paavst paavst Franciscuse lähedane abi Giovanni Angelo Becciu, et Cavalcoli kommentaarid on solvang usklikele ja maavärina ohvritele.


description: Ameerika Ühendriikide toetatud kurdide ja araablaste ühisjõud kuulutasid täna, et alustasid operatsiooni terrorirühmitise Islamiriik (ISIS) niinimetatud pealinna Raqqa tagasivallutamiseks Süürias.

title: Koalitsiooniväed alustasid pealetungi ISISe pealinnale

maintext:
Süüria Demokraatlike Jõudude (SDF) nime kandvad liitlased ütlesid, et rünnakus käigus toetavad neid Ühendriikide õhulöögid. Samuti soovitasid nad tsiviilisikutel hoiduda kohtadest, mille läheduses viibivad ISISe võitlejad.
SDF – mille põhijõu moodustavad kurdi pešmergavõitlejad – on koostöös ameeriklastega muutunud viimase kahe aasta jooksul ISISe-vastase võitluse põhiliseks löögijõuks maa peal. Arvatakse, et kurdide omakaitseüksused terroristideks kuulutanud Türgi operatsioonist osa ei võta. Varem on Ankara teatanud, et ei kavatse nõustuda kurdide osalusega Raqqa vabastamisel.
ISIS kuulutas Raqqa oma niinimetatud kalifaadi «pealinnaks» aastal 2014.


description: Saksa ülemkohus langetab 17. jaanuaril otsuse riigi suurima paremäärmusliku partei keelustamise suhtes.

title: Saksamaa peab kohut natsierakonna üle

maintext:
Ametnikud süüdistavad Natsionaaldemokraatlikku Parteid rassismi ja antisemitismi propageerimises. Erakonna suhtes on hagi esitatud ka varem. Tegemist oleks Saksamaal esimese erakonnakeeluga 60 aasta jooksul.
Föderaalne põhiseaduskohus teatas täna otsuse langetamise kuupäevast. Partei keelustamise taotluse esitas Saksa parlamendi ülemkoda.
Erakonnal on üks seadusandja Euroopa Parlamendis, kuid pole esindatud Saksa esinduskogus.


description: Sõjaajaloolase Igor Kopõtini sõnul ei ole Venemaa ametlike meediakanalite ülesanne ainult killustada, vaid ka segadust ja paanikat külvata.

title: Ajaloolane: Venemaa meediakanalite ülesanne pole ainult killustada, vaid külvata ka paanikat

maintext:
Samal ajal, kui Ukraina Donbassis juba mitmendat aastat nn separatistidega sõda peab, on järjest rohkem neid Lääne ajakirjanikke ja ühiskonnategelasi, kes Lääne meediakanalite esitatavas versioonis Ukraina sündmuste kohta kahtlema on hakanud, vahendas ERRi uudisteportaal ETV saadet «Välisilm».
Riias koos teiste Venemaalt pagenud ajakirjanikega portaali Meduza pidav Galina Timtšenko saab aru, kuidas Lääne ajakirjanikud ja inimesed üldse Kremli propaganda õnge lähevad.
«Kahjuks meie Lääne kolleegid, kes nõnda mõtlevad, ei adu, et Russia Today kasutab kõige lihtsamat propagandavõtet, nn 60:40 võtet - 60 protsenti sellest, mis sa kirjutad, on enam või vähem tõde, kuid sa kirjutad seda tõde ehk objektiivset informatsiooni ainult juhul, kui see pole oluline Venemaa poliitilisele juhtkonnale,» selgitas Timtšenko.
«Peab mõistma, et Venemaa ametlike meediakanalite ülesanne ei ole ainult killustada, vaid ka külvata paanikat, segadust. Venemaa mängib meiega meie reeglite järgi ja ise ta neid demokraatliku ühiskonna või kodanikuühiskonna reegleid ei järgi,» selgitas sõjaajaloolane Igor Kopõtin.


description: Rootsi pealinnas Stockholmis sai fašismivastaste meeleavaldajate ja politsei kokkupõrgetes laupäeval kaks inimest vigastada ja viis peeti kinni, teatas politsei.

title: Pildid: Stockholmi meeleavaldustel sai viga kaks ja peeti kinni viis inimest

maintext:
AFP fotograafi sõnul oli Stockholmi kesklinna saabunud tuhandeid antifašiste, et protestida Põhjala Vastupanuliikumise meeleavalduse vastu.
Politsei moodustas kaitseaheliku ümber Põhjala Vastupanuliikumise meeleavalduse, milles osales sadu inimesi, teatas fotograaf.
Korrakaitsjad vahistasid viis antifašisti, kes üritasid politseiahelikust läbi murda.
Politsei pressiesindaja Lars Byströmi andmeil sai kähmluses vigastada üks politseinik ja veel üks isik.
1997. aastal moodustatud Põhjala Vastupanuliikumine propageerib avalikult rassistlikke ja juudivaenulikke vaateid ning mitmed ajakirjandusväljaanded olid küsinud, kas laupäevaseks meeleavalduseks loa andmine oli vägivalla tõenäosust arvestades mõistlik.


authors:
Afp Interfax Bns
Sputnik Scanpix

description: Vahemere idaosas paiknev Vene lennukikandja ja selle saatelaevad alustasid täna Süürias Idlibi ja Homsi provintsis rünnakuid äärmusrühmitustele Islamiriik (IS) ja Fateh al-Shami Rinne, teatas Vene kaitseminister Sergei Šoigu.

title: Vahemerel olev Vene lennukikandjarühm alustas Süürias sõjaoperatsiooni


description: Saksamaa president Joachim Gauck tunnistas täna, et talle teevad muret Ameerika Ühendriikide vabariiklaste presidendikandidaadi Donald Trumpi võiduväljavaated.

title: Saksa president muretseb Trumpi võidu pärast

maintext:
«Me ei tea, mida president Donald Trumpilt oodata,» ütles Gauck nädalakirjale Der Spiegel.
«Ma olen mures, kui Washingtoni poole vaatan,» tunnistas Saksa president kaks päeva enne Ühendriikide valimisi.
Ta avaldas lootust, et kõigele vaatamata säilib Ameerika demokraatia, mis ei lase presidendil autokraadina tegutseda.
Telekanali ABC ja ajalehe Washington Post pühapäeva täna avaldatud küsitlustulemuste põhjal juhib demokraatide kandidaat Hillary Clinton viie protsendipunktiga Trumpi ees. Seis on 48-43 Clintoni kasuks.


description: ISIS  tugevdab positsioone Pakistanis, värbab usbeki äärmuslasi, meelitab üle rahulolematuid Talibani võitlejaid ja teeb koostööd riigi ühe kõige vägivaldsema äärmusrühmitusega, kinnitavad politsei, Taliban ja analüütikud.

title: ISIS tugevdab positsioone Pakistanis

maintext:
ISIS võttis vastutuse eilse rünnaku eest Pakistani edelaosas asuvale sufipühamule, milles hukkus vähemalt 50 ja sai haavata sadakond inimest. ISIS teatas avalduses, et enesetapuvõitleja eesmärk oli tappa šiiite.
Kaks Talibani ametiisikut kinnitas, et üks kahest oktoobris Belutšistani politseiakadeemiat rünnanud ISISe võitlejast oli usbekk, tõenäoliselt Usbekistani ISISe liige. Pakistani võimud süüdistasid politseiakadeemia rünnakus terrorirühmitust Lashkar-e-Jhangvi, kuid vastutuse võttis ISIS ning Lashkar-e-Jhangvi teatas hiljem, et tegi rünnakus nendega koostööd.


description: Briti mereväe alus tulistas eile Gibraltari juures Briti vetesse sisenenud Hispaania uurimislaevale hoiatuslaske, teatasid Ühendkuningriigi allikad.

title: Briti sõjalaev tulistas Hispaania uurimislaevale hoiatuslaske


authors:
Glenda Kwek
Foto
Peter Parks Afp

description: Pikapid, kauboisaapad ja ööpäev läbi kestev pidu, kus alkoholi voolab ojadena: tere tulemast nüüdisaja kohtinguüritusele Austraalia sisemaal – kohas, kus tutvumisäppidega pole midagi teha.

title: Austraalia sisemaal võidab joomaläbu armastuse otsimisel Tinderit


authors:
Washington Post Pm
Michael Probst Ap Scanpix

description: Saksa väljaande Bild avaldatud kiri paljastab, kuidas Donald Trumpi vanaisa palus kohalikke võime, et teda ei saadetaks riigist välja, kirjutab Washington Post.

title: Trumpi vanaisa saadeti Saksamaalt välja


description: Moldova Sotsialistliku Partei liider Igor Dodon kuulutas ööl vastu esmaspäeva korraldatud pressikonverentsil oma võitu pühapäeval peetud presidendivalimistel.

title: Igor Dodon kuulutas end Moldova presidendivalimiste võitjaks

maintext:
"Kõik on juba aru saanud, et meie võitsime. Need on esialgsed andmed, mitteametlikud. Hääletamine jätkub veel USA-s ja Kanadas, kuid vahe on piisavalt suur, et rääkida meie võidust," ütles Moskva-meelne Dodon oma partei peakorteris ajakirjanikele.
Ta tänas kõiki, kes andsid hääle riigi tuleviku hüvanguks.
"Ma saan aru, et ei saa olema lihtne. Minust saab kõigi president - vasak- ja parempoolsete, kõigi, kes tahavad Euroopa Liitu, ja nende, kes tahavad olla Venemaa kõrval," lubas Dodon.
Ta õnnitles ka oma vastaskandidaati Maia Sandut "hea, väärika tulemuse" saavutamise eest.
Dodoni sõnul ei soovi ta ühiskonnas vihkamist ja tahab leevendada hirme.
"Teen ettepaneku kohtuda juba homme, arutada, mida edasi teeme, et säilitada riigis stabiilsus," ütles sotsialistide liider.
Kui loetud oli 98 protsenti häältest, oli Dodon kogunud 54,64 protsenti häältest ja Sandu 45,38 protsenti.


description: Šoti valitsus kavatseb liituda ülemkohtusse liikuva hagiga Briti valitsuse otsuse vastu, millega tahetakse alustada Euroopa Liidust lahkumist ilma parlamendi heakskiiduta, sõnas Šoti esimene minister Nicola Sturgeon teisipäeval.

title: Šotimaa liitub ülemkohtusse mineva Brexiti-hagiga

maintext:
Inglismaa ja Walesi kõrgem kohus otsustas neljapäeval, et valitsus ei saa alustada menetlust EList lahkumiseks parlamendi heakskiiduta.
Kolmeliikmeline kohus otsustas, et peaminister Theresa Mayl ei ole õigust kasutada täitevvõimu ELi Lissaboni leppe artikli 50 käivitamiseks, millega algaks ühendusest lahkumise kaheaastane protsess. Peaminister toetub nn kuninglikule eelisõigusele, mis annab valitsusele volituse võtta Suurbritannia välja rahvusvahelistest lepetest.
Kõrgema kohtu hinnangul ei saa valitsus eelisõigust kasutada, sest menetlusega võetakse brittidelt teatud õigusi, näiteks ELi kodakondsus, mida saab teha ainult parlament.
Valitsus teatas pärast otsuse väljakuulutamist, et on «pettunud» ning kaebab otsuse edasi. Ülemkohus teatas teisipäeval, et alustab küsimuse arutelu 5. detsembril kohtu täiskogus ning eeldab, et see kestab kõik selleks ette nähtud neli päeva.
«Kinnitan täna, et (Šoti) peaprokurör esitab ülemkohtule avalduse sekkuda apellatsioonimenetlusse, mille Ühendkuningriigi valitsus esitab pärast kõrgema kohtu otsust artikkel 50,» lausus Sturgeon.
«Artikkel 50 rakendamine mõjutab otseselt Šoti huve ning õigusi, selle käivitamine võtab paratamatult Šoti rahvalt ning äridelt õigused, mida nad hetkel naudivad,» ütles Šoti esimene minister.
Šotimaa hääletas suvisel referendumil ülekaalukalt ELi jäämise poolt.
«Ma tunnustan ja pean lugu Inglismaa ja Walesi otsusest Euroopa Liidust lahkuda,» lisas esimene minister. «See pole katse panna protsessile vetot, kuid šotlaste demokraatlikku soovi ja Šoti parlamendi vaateid ei saa lihtsalt kõrvale tõrjuda nagu need ei tähendaks midagi.»
Samuti on Sturgeoni Šoti Rahvuspartei (SNP) ähvardanud korraldada uue iseseisvushääletuse, kui Šotimaalt võetakse ära selle sidemed ELiga.


description: Prantsuse president François Hollande ütles täna, et Euroopa Liidu liidrid peavad olema vajadusel valmis USA järgmisele presidendile Donald Trumpile vastu seisma.

title: Hollande: EL peab olema valmis vajadusel Trumpile vastu seisma

maintext:
Hollande ütles Pariisis pärast kohtumist Taani peaministri Lars Løkke Rasmusseniga, et vabariiklaste kandidaadi Trumpi valimisvõit kohustab eurooplasi olema selged ja võimelised tulema toime neile muret tegevate väljakutsetega.
Demokraatide presidendikandiaati Hillary Clintonit toetanud Hollande'i sõnul soovib Euroopa Ühendriikidega muidugi üksmeelt, ent peab olema positsioonis, kus suudab ka enda eest otsustada.
Rasmussen kutsus looma Suurbritannia otsuse järel lahkuda senisest otsustavamat ELi. Ta ärgitas ELi kujundama selgemat poliitikat julgeoleku ja migratsiooni alal vastuseks kriitikale, et Euroopa on mõlemas valdkonnas liiga lodev. «Just siin peab EL tegutsema tulemuslikult,» ütles Taani valitsusjuht.


description: Nüüdsetel USA presidendivalimistel pidi demokraadist kandidaat Hillary Clinton alla vanduma vabariiklasele Donald Trumpile, kes sai rohkem valijameeste hääli, kuid samas hakati spekuleerima, kas Clinton võis olla 2020. aasta valimisi silmas pidades teesillutaja.

title: Hillary Clinton sillutas Michelle Obamale teed?

maintext:
Juba mõnda aega on USAs ja rahvusvahelises meedias spekuleeritud, et kas praegune esileedi Michelle Obama on huvitatud saama 2020. aasta valimistel demokraatide kandidaadiks.
Michelle Obama on seni sellist plaani eitanud, kuid kas Donald Trumpi praegune edu ja tema naiste ja vähemuste vastased seisukohad võisid esileedi meelt muutma panna?
Paljud ameeriklased lootsid, et Hillary Clintonist saaks esimene USA naispresident, kuid ei saa. Clinton näitas samas, et naised suudavad meestega võrdselt viia läbi kampaaniat ja olla selles edukad.
Hillary Clinton sõnas valimistulemuste järgses «kaotuskõnes», et ta on tänulik president Barack Obamale ja esileedile Michelle Obamale toetuse eest ning et nad on Valges Majas olnud kaheksa aastaga palju korda saatnud.
Pärast Clintoni kõne hakati nii meedias kui sotsiaalmeedias spekuleerima, et sellest kõnest võis nii mõndagi välja lugeda ning võimalik, et Michelle Obama on demokraatide presidendikandidaadiks saamist hakanud kaaluma.
Michelle Obama kasutas kogu valimiskampaania vältel tugevat Donald Trumpi vastast retoorikat ja tuues esile Trumpi halva suhtumise naistesse. Arvatakse, et just naistesse negatiivne suhtumine võib olla see, mis praeguse esileedi tulevikus tegutsema paneb.
Michelle Obama esines enne presidendiralli lõppu Texases, kus ta teatas, et tal on teistsugused ambitsioonid kui poliitika presidendiks kandideerimine.
USA poliitilist maastikku tundvate isikute sõnul on Michelle Obama tulihingeline demokraat, inimõiguslane ja naiste õiguste eest seisja, samuti tunneb ta hästi seadusi. Lisaks on ta esileedina olnud väga populaarne, jäädes alati tasakaalukaks. Sellised omadused ja veel mitmed teised on need, mida ameeriklased tahavad näha naispresidendis.


description: USAs esmaspäeval avaldatud viimaste presidendivalimiste eelsete küsitluste tulemused näitasid demokraatide kandidaadi Hillary Clintoni nappi edumaad oma vabariiklasest rivaali Donald Trumpi ees.

title: USA viimased valimiseelsed küsitlused näitasid Clintoni nappi edumaad

maintext:
Edward Lucase kolumn: USA valimistel on kahju juba sündinud
Kes USA presidendivalimisi ka ei võidaks, on nii kodus kui ka võõrsil suur kahju juba sündinud. Ühendriikides on hävitatud usaldus poliitilise süsteemi ja kaaskodanike terve mõistuse vastu, kirjutab briti ajakirjanik Edward Lucas BNSi kolumnis.


description: Maailma liidrid, kes jälgivad Donald Trumpi tegutsemist, langevad üldiselt kahte kategooriasse: ühed ootavad, et neli järgmist aastat toimub vusserdamine, teised loodavad, et Washingtoni mõju suureneb.

title: NYT: endine New Yorgi meer Giuliani oleks USA välisministriks kohutav valik

maintext:
Viimane võib juhtuda, kui Trump valib üheks oma tippdiplomaadiks kogenud ja kogusetundliku inimese. See tähendab kedagi muud kui endist New Yorgi meeri Rudy Giuliani, kes väidetavalt on praegu üks peamisi kandidaate, kirjutab täna väljaanne New York Times.
Tegemist oleks masendava ja potentsiaalselt katastroofilise valikuga, sest Giuliani rahvusvaheline kogemus piirdub suuresti kõnepidamise ja nõustamistööga. Ta puuduvad sisulised diplomaatilised kogemused ja ka on näidanud kogu oma karjääri vältel halba otsustusvõimet.
Kui tuua näiteks vaid üks tema välipoliitilisi äpardusi, tuleks mõelda tema 1982. aasta visiidile, kui ta külastas asepeaprokurörina Haitit. Kuigi riiki valitses türann Jean-Claude Dubalier, kuulutas Giuliani, et mingit poliitilist represseerimist seal ei toimu. Teise näitena lasi ta 1995. aastal New Yorgi linnapeana Palestiina liidri Yasser Arafari New Yorgi filharmooniakontserdilt välja visata.


description: Iisraeli peaminister Benjamin Netanyahu ütles kolmapäeval, et ta rääkis USA presidendiks valitud Donald Trumpiga ja sai juba kutse kohtuda.

title: Netanyahu sai Trumpilt kutse kohtuda

maintext:
Netanyahu sõnul esitas Trump talle telefonivestluses «kutse kohtuda esimesel võimalusel».
Netanyahu kantselei teatel õnnitles Iisraeli valitsusjuht Trumpi USA presidendivalimiste võitmise puhul ja märkis, et «USA-l ei ole paremat liitlast kui Iisrael». Netanyahu ja Trump käsitlesid vestluses ka regionaalseid küsimusi.
Iisrael ja USA on lähedased liitlased, kuid suhted Netanyahu ja president Barack Obama vahel olid tihti pingelised, seda peamiselt Iisraeli poliitika pärast palestiinlaste suhtes ning seoses muredega Washingtoni-juhitud tuumakokkuleppe üle Iraaniga.
Netanyahu kohtus Trumpi ja demokraatide presidendikandidaadi Hillary Clintoniga septembris.
Trump astub ametisse 20. jaanuaril.


description: Terrorirühmitise Islamiriik (ISIS) «pealinna» Raqqa lähedal islamivõitlejaid tabama pidanud Ameerika Ühendriikide juhitud koalitsiooni õhurünnak Süürias tappis selle asemel 20 tsiviilisikut, teatasid vaatlejad.

title: Ameeriklaste õhulöök Süürias tappis 20 tsiviilisikut

maintext:
Suurbritannias baseeruv Süüria Inimõiguste Keskus avaldas, et rünnak Raqqast 45 kilomeetrist põhja pool asuvale al-Heeshale toimus teisipäeva öösel. Ameeriklaste väejuhatus kinnitas, et õhulöök leidis aset, kuid enne vastutuse määramist tuleb saada detailsemat infomatsiooni.
«Koalitsioon võtab kõiki süüdistusi tsiviilohvritest väga tõsiselt ja uurib seda väidet edasi,» ütles kõneisik. «Kohaste sihtmärkide tabamiseks ja tsiviilohvrite vältimiseks tehakse erakordseid pingutusi,» lisas ta.
Õhulöögid ISISe sihtmärkidee pihta Raqqas ja selle ümbruses on viimasel ajal intensiivistunud. Alates nädalavahetusel välja kuulutatud operatsioonist linna vabastamiseks on koalitsiooniväed tabanud kümneid sihtmärke. Teisipäevased tsiviilohvrid olid kampaania käigus teadaolevalt esimesed.


description: Valgevene Liberaal-Demokraatlik Erakond esines paremtsentristliku koalitsiooni eeskujul ettepanekuga loobuda 7. novembri kui oktoobrirevolutsiooni aastapäeva riiklikust tähistamisest.

title: Valgevene liberaalid kutsusid loobuma oktoobripöörde tähistamisest

maintext:
Oleme veendunud, et on saabunud aeg loobuda riiklikul tasemel 7. novembri, oktoobrirevolutsiooni aastapäeva tähistamisest, seisab erakonna avalduses.
Nende arvates ei ole see püha üldrahvusliku mõõtmega, vaid tähtis ühele kitsale rühmitusele - kommunistidele.
Nad võivad täiesti vabalt tähistada 7. novembrit ja Vladimir Ilitš Lenini sünniaastapäeva. Kuid öelgem otse - see on kildkondlik, mitte riigipüha. Ükskõik milline revolutsioon, sh oktoobrirevolutsioon toob surma, sõda ja vägivalda. Häid revolutsioone ei ole olemas, seisab avalduses.
Liberaaldemokraadid arvasid, et riigipühad peaksid olema pühad, mis ühendavad, millel on loov, mitte hävitav iseloom.
Avalduses märgitakse, et sellegipoolest ei tohi 7. novembrit unustada, sest kellegi jaoks on see pidu-, kellegi jaoks leinapäev.
Liberaaldemokraadid tegid ettepaneku kaotada 7. november riigipühana, või muuta see Venemaa eeskujul lepitus- ja üksmeelepäevaks.


description: Valge Maja ärgitas täna Ühendkuningriiki ja Euroopa Liitu Brexitiks valmistudes paindlikuks jääma.

title: Valge Maja jälgib murega Brexitiga seonduvat

maintext:
«Argitame nii Ühendkuningriiki kui Euroopa Liitu olema läbirääkimistes paindlikud ja leppima selles kokku pragmaatilises, läbipaistvas, produktiivses ja tõrgeteta kulgevas protsessis,» ütles Valge Maja pressiesindaja Eric Schultz Briti kohtu eilset otsust kommenteerides.
Schultz ütles, et Washington jälgib arengut tähelepanelikult ning teeb nii Londoni kui Brüsseli ametiisikutega koostööd tagamaks, et Brexit ei häiriks finantsturge.
Valge Maja pressiesindaja rõhutas ka Ühendriikide ja Ühendkuningriigi erisuhteid. Tema sõnul on erisuhted Ühendkuningriigiga USA välispoliitika aluseks, kuid EL on asendamatu partner majanduskasvu hoogustamises ning piirkondlike ja globaalsete probleemide lahendamises.
Briti kõrgem kohus langetas eile otsuse, et peaminister Theresa May valitsus ei saa käivitada menetlust Euroopa Liidust lahkumiseks parlamendi heakskiiduta. Valitsus on lubanud otsuse ülemkohtusse edasi kaevata.
Briti valitsus ei saa paljalt rahvahääletuse otsusele tuginedes alustada Euroopa Liidust lahkumist, sest sõnaõigus on ka riigi parlamendil, otsustas eile kolmeliikmeline Briti kõrge kohus.
«Ühendkuningriigi põhiseaduse kõige fundamentaalsem reegel on see, et parlament on sõltumatu ning võib kehtestada või tühistada ükskõik millise seaduse, mida tahab,» teatasid kohtunikud. «Aastasadade jooksul on parlamendi suveräänsuse osana paika pandud, et kroon – ehk hetkel ametis olev valitsus – ei saa eelisõigust parlamendi kehtestatud seadustest üle sõita.»
Briti valitsus reageeris teatele lubadusega, et kaebab otsuse edasi ning lubab lahkumiskõnelusi alustada tuleva aasta märtsiks. Järgmisena läheb see küsimus otse Briti ülemkohtu ette. Seal asuvad seda tuleval kuul arutama kõik 11 ülemkohtunikku.
Euroopa Komisjoni pressiteenistus teatas vastuseks kommentaaripalvele Briti eilse kohtuotsuse kohta, et see pole teema, millel nemad võiksid spekuleerida.